***«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» мемлекеттік коммуналдық қазыналық кәсіпорынның өзін-өзі бағалау нәтижелері бойынша қорытындысы***

**Білім беру ұйымының жалпы сипаттамасы**

1. «Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» мемлекеттік коммуналдық қазыналық кәсіпорны

2.Білім беру ұйымының орналасқан жері (заңды мекенжайы және нақты орналасқан жерінің мекенжайы) - Қазақстан, Ақмола облысы, Бұланды ауданы, Макинск қаласы, Мирона Кима көшесі, 14-құрылыс.

3.Заңды тұлғаның байланыс деректері-жұмыс тел. 8(716) 4623171, электрондық пошта - makinskbaldyrgan@yandex.kz, web-сайт –ds0005.bulandy.aqmoedu.kz/;

4.Заңды тұлға өкілінің байланыс деректері. тұлғалар (басшының Т.А. Ә., лауазымға тағайындау туралы бұйрықтың көшірмесі) – Акпентаева Райхан Зейнулловна; ұялы тел. 87768456418, ватцап 87755179419, Бұланды ауданы әкімдігінің Макинск қаласының «Балдырған» мектеп- балабақшасы ММ-нің директоры лауазымына 2010 жылғы 01 қарашасындағы №190л Бұланды аудандық «Білім бөлімі» ММ-нің бұйрығы бойынша тағайындалды. 2012 жылы мектеп- балабақша коммуналдық мемлекеттік мекеме болып ауысуына байланысты Ақмола облысы Бұланды аудандық «Білім бөлімі» ММ- нің 13.02.2012 жылғы №6л бұйрығы бойынша Бұланды ауданы әкімдігінің Макинск қаласының «Балдырған» мектеп- балабақшасы коммуналдық мемлекеттік мекемесінің директоры болып қайта тағайындалды. 2019 жылы мектеп- балабақшаның Бұланды ауданы әкімдігінің «Балдырған» балабақшасы МКҚК-на ауысуына байланысты Ақмола облысы Бұланды аудандық «Білім бөлімі» ММ-інің 24.07.2019ж. №44/а бұйрығы бойынша Бұланды ауданы әкімдігінің «Балдырған» балабақшасы МКҚК-нің меңгерушісі қызметіне тағайындалды. 2019 жылы Бұланды ауданы әкімдігінің Макинск қаласының «Балдырған» мектеп- балабақшасы коммуналдық мемлекеттік мекемесі болып қайта ауысуына байланысты Ақмола облысы Бұланды аудандық «Білім бөлімі» ММ- нің 22.08.2019ж. №53 бұйрығы бойынша меңгеруші лауазымынан Бұланды ауданы әкімдігінің Макинск қаласының «Балдырған» мектеп- балабақшасы коммуналдық мемлекеттік мекемесінің директоры болып қайта тағайындалды. 2021 жылы мектеп- балабақшасының атауы өзгеруіне байланысты «Ақмола облысы Бұланды ауданы бойынша білім бөлімі» ММ-нің 22 қаңтардағы 2021 жылғы № 32 бұйрығы негізінде Ақмола облысы білім басқармасының Бұланды ауданы бойынша білім бөлімі Макинск қаласының «Балдырған» мектеп-балабақшасы» коммуналдық мемлекеттік мекемесі директоры болып қайта тағайындалды. 2022ж. мектеп- балабақшаның ауысуына байланысты «Ақмола облысы Бұланды ауданы бойынша білім бөлімі» ММ-нің 28 қазан 2022 жылғы №132 бұйрығы негізінде «Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» мемлекеттік коммуналдық қазыналық кәсіпорнының басшысы лауазымына қайта тағайындалды.

5. Құқық белгілеуші және құрылтай құжаттары: заңды тұлғаны мемлекеттік қайта тіркеу туралы 2022 жылғы 27 қазандағы анықтамасы, «Ақмола облысы білім басқармасының Бұланды ауданы бойынша білім бөлімі Макинск қаласының «Балдырған» мектеп-балабақшасы» коммуналдық мемлекеттік мекемесінің 2022 жылғы 16 қыркүйектегі № А-9/445 Жарғысы.

6. Мектепке дейінгі тәрбие мен оқыту саласындағы қызметтің басталғаны туралы хабарлама жіберу туралы талон: хабарлама № KZ88RVK00043717.

Берілген күні мен уақыты 20.12.2022 ж.

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ның

қызметі Жарғыға, мектепке дейінгі ұйымдар қызметінің үлгілік қағидаларына, Санитарлық қағидаларға (Қазақстан Республикасы Денсаулық сақтау министрінің 2017 жылғы 17 тамыздағы № 615" Мектепке дейінгі ұйымдарға және балалар үйлеріне қойылатын санитарлық-эпидемиологиялық талаптар" санитарлық қағидаларын бекіту туралы " бұйрығы) сәйкес жүзеге асырылады.

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ның

білім беру қызметі төмендегі нормативтік-құқықтық құжаттарға сәйкес жүзеге асырылады:

1.«Білім туралы» Қазақстан Республикасының Заңы <https://adilet.zan.kz/kaz/docs/Z070000319>

2. «Педагог мәртебесі туралы» Қазақстан Республикасының Заңы <https://adilet.zan.kz/kaz/docs/Z1900000293>

3.«Қазақстан Республикасындағы баланың құқықтары туралы» Қазақстан Республикасының Заңы https://adilet.zan.kz/kaz/docs/Z020000345 4.«Ойыншықтардың қауіпсіздігі туралы» Қазақстан Республикасының Заңы <https://adilet.zan.kz/kaz/docs/Z070000306>

5. «Кемтар балаларды әлеуметтiк және медициналық-педагогикалық түзеу арқылы қолдау туралы» Қазақстан Республикасының Заңы <https://adilet.zan.kz/kaz/docs/Z020000343>

6.Мектепке дейінгі тәрбиелеу мен оқытуды дамыту моделі <https://adilet.zan.kz/kaz/docs/P2100000137>

7.«Мектепке дейінгі ұйымдарға және сәбилер үйлеріне қойылатын санитариялық-эпидемиологиялық талаптар» санитариялық қағидалары <https://adilet.zan.kz/kaz/docs/V2100023469>

8.«Білім берудің барлық деңгейінің мемлекеттік жалпыға міндетті білім беру стандарттары <https://adilet.zan.kz/kaz/docs/V1800017669>

9.Қазақстан Республикасында мектепке дейінгі тәрбие мен оқытудың үлгілік оқу жоспарлары <https://adilet.zan.kz/kaz/docs/V1200008275>

10. Мектепке дейінгі тәрбие мен оқытудың үлгілік оқу бағдарламалары <https://adilet.zan.kz/kaz/docs/V1600014235>

11.Тиісті үлгідегі білім беру ұйымдары қызметінің үлгілік қағидалары <https://adilet.zan.kz/kaz/docs/V1800017657>

12.Білім беру қызметтерін көрсетудің үлгілік шартының нысандары <https://adilet.zan.kz/kaz/docs/V1600013227>

13.Мемлекеттік білім беру ұйымдары қызметкерлерінің үлгі штаттары <https://adilet.zan.kz/kaz/docs/P080000077>

14.Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамалары <https://adilet.zan.kz/kaz/docs/V090005750>

15.Жабдықтармен және жиһазбен жарақтандыру нормалары <https://adilet.zan.kz/kaz/docs/V1600013272>

16.Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидалары <https://adilet.zan.kz/kaz/docs/V1700015584>

17. Мектепке дейінгі және орта білім беру ұйымдарын бейнебақылау жүйелерімен жарақтау стандарттары және оларға қойылатын талаптар <https://adilet.zan.kz/kaz/docs/V1900018239>

18. Мектепке дейінгі білім беру саласында мемлекеттік қызметтер көрсету қағидалары <https://adilet.zan.kz/kaz/docs/V2000020883>

19. Орта білім беру ұйымдарына арналған оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі <https://adilet.zan.kz/kaz/docs/V2000020708>

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ның жұмыс тәртібі және балалардың осы мекемеде болуы аптасына 5 жұмыс күні (демалыс күндері-сенбі, жексенбі, мереке күндері) 10.30 уақыттарын (8.00 – ден 18.30-ға дейін) құрайды.

**Қызметтің МЖМБС және МДТмО ҮОЖ –ның талаптарына сәйкестігі.**

«Балдырған» бөбекжайында де Қазақстан Республикасының "Білім туралы" Заңының 5 және 14-баптарына, Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген (Қазақстан Республикасының нормативтік құқықтық актілерді мемлекеттік тіркеу тізілімінде № 29031 болып тіркелген) мектепке дейінгі тәрбие мен оқытудың мемлекеттік жалпыға міндетті стандартының талаптарына сәйкес, мектепке дейінгі тәрбие мен оқытудың үлгілік оқу бағдарламасына сәйкес мектепке дейінгі жастағы балаларды тәрбиелеу және оқыту үшін қолайлы, қауіпсіз, білім беру жағдайлары жасалған.

Білім беру салалары және ұйымдастырылған оқу қызметі МЖМБС талаптарына және ҚР Білім және ғылым министрінің 2012 жылғы 20 желтоқсандағы №557 Бұйрығымен бекітілген Мектепке дейінгі тәрбие мен оқытудың үлгілік оқу жоспарына сәйкес келеді.

Бөбекжайда мектепке дейінгі топтарға арналған оқу жоспары Қазақстан Республикасы Оқуағарту министрінің 2022 жылғы 3 тамыздағы № 348 бұйрығымен бекітілген мектепке дейінгі тәрбие мен оқытудың жалпыға міндетті мемлекеттік стандартын және ҚР-сы Білім және ғылым министрінің 2012 жылғы 20 желтоқсандағы № 557 бұйрығы бойынша бекітілген (2020 жылғы 12 мамырдағы №195 бұйрығымен өзгерістер мен толықтырулар енгізілген) мектепке дейінгі білім берудің үлгілік оқу жоспарын мен «Мектепке дейінгі тәрбие мен оқытудың үлгілік бағдарламасы» бой­ын­ша оқу-тәрбие ісі жүргізілді. Оқу жоспары мектепке дейінгі тәрбие мен оқытудың мақсат- міндеттерін және мемлекеттік стандартты жүзеге асыруға бағытталды.

2023-2024 оқу жылында ұйымдастырылған іс- әрекеттердің сағат саны оқу жүктемесінің белгіленген нормаларынан аспады және ортаңғы, ересек және мектепалды топтар үшін 1 сағат вариативтік компонентке үйірме жұмыстары берілді.

Ортаңғы топтарда вариативтік компонент шығармашылық дағдыларды дамыту бағытында «Кішкентай мүсіншілер» үйірмесі, ересек топтарда вариативтік компонент коммуникативтік дағдыларды дамыту бағытында «Театр әлемі» үйірмесі, мектепалды топтара танымдық дағдыларды дамыту бағытында «Қызықты математика» үйірмелері жүргізілді.

Мектепалды топ балаларына арналған жүктеме - 20 сағатты құрады және 1 сағат вариативтік компонент.

**Мектепке дейінгі тәрбие мен оқытудың үлгілік оқу жоспарына сәйкес білім беру қызметін жүзеге асыру.**

«Балдырған» бөбекжайында Қазақстан Республикасының "Білім туралы" Заңының 5 және 14-баптарына, Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген (Қазақстан Республикасының нормативтік құқықтық актілерді мемлекеттік тіркеу тізілімінде № 29031 болып тіркелген) мектепке дейінгі тәрбие мен оқытудың мемлекеттік жалпыға міндетті стандартының талаптарына сәйкес, мектепке дейінгі тәрбие мен оқытудың үлгілік оқу бағдарламасына сәйкес мектепке дейінгі жастағы балаларды тәрбиелеу және оқыту үшін қолайлы, қауіпсіз, білім беру жағдайлары жасалған.

Білім беру салалары және ұйымдастырылған оқу қызметі МЖМБС талаптарына және ҚР Білім және ғылым министрінің 2012 жылғы 20 желтоқсандағы №557 Бұйрығымен бекітілген Мектепке дейінгі тәрбие мен оқытудың үлгілік оқу жоспарына сәйкес келеді.

2024-2025 оқу жылында бөбекжайда жас ерекшеліктері әртүрлі 16 топ, соның ішінде 4 мектепалды даярлық, 4 ересек, 3 ортаңғы, 3 кіші және 2 ерте жас топтары жұмыс жасайды. Бөбекжайдың жаңа Жарғысында кәсіпорынның оқу- тәрбие барысындағы негізгі басым бағыты: мектеп жасына дейінгі балаларға қазақ этнопедагогикасы негізінде ұлттық тәрбие беру деп енгізілді.

Осы Жарғыға сәйкес биылғы оқу жылынан бастап, жылдық жоспарға басым бағыт бойынша жұмыс жоспары енгізілді, этнопедагогика кабинеті ашылды, топтарда бұрыштар жасалды және 3 жылғы даму жоспары құрылып, қазіргі кезде облыстық білім басқармасымен келісілу жұмыстары жүргізілуде. Бөбекжайда оқу- тәрбие жұмыстарын қазақ этнопедагогикасын қолдану негізінде балалардың өз ұлтына деген саналы тәрбие берілуде.

Бөбекжайдың 2024-2025 оқу жылына арналған мақсаты: оқытудың заманауи, цифрланған технологияларын меңгере отырып, жас ұрпаққа білім беруді қамтамасыз ету, рухани-адамгершілік қасиеттерін бойына сіңірген, үйлесімді дамыған тұлға қалыптастыру, ұлттық құндылықтар негізінде тәрбиелеу және оқыту.

Әдістемелік тақырыбы: Заманауи және цифрлық технологиялар мен әдіс- тәсілдерін меңгере отырып, педагогтердің кәсіби шеберлігін арттыру. Мектеп жасына дейінгі балалардың ұйымдастырылған іс-әрекетін және режимдік сәттерін жүргізу кезінде заманауи және цифрлық әдістемелік әдістерді меңгеру.

Әдістемелік тақырып негізінде педагогтертің кәсіптік құзыреттілігін арттыру бойынша жыл сайын әртүрлі жұмыстар жүргізіліп отырылады.

Биылғы оқу жылында мектепке дейінгі білім беру жүйесінде өзгерістер болған жоқ. Ағымдағы оқу жылында әр мектепке дейінгі ұйымдардың алдындағы негізгі мақсаты әр баланың қызығушылықтарын, ерекшеліктері мен қажеттіліктерін ескере отырып, жалпы адами және ұлттық құндылықтар негізінде толыққанды дамыту мен әлеуетін ашу болып отыр. Бөбекжайымызда осы мақсатты және жылдық міндеттерді шешу үшін, әрі тәрбиеленушілердің жеке тұлғасын жан-жақты дамыту үшін заттық- дамыту ортасы құрылып, тәрбиелеу-білім беру процесін ұйымдастыруда педагогтеріміз ойын арқылы оқытуды қолға алып, түрлі іс- әрекеттерді ұйымдастыру арқылы балалардың физикалық, коммуникативтік, танымдық, зияткерлік, шығармашылық, зерттеу, әлеуметтік-эмоционалды дағдыларын қалыптастырып дамытуда. Педагогтер жаңа нормативтік құжаттарға сүйене отырып, жылдық перспективалық жоспар құрды, апта сайын циклограммалар жазып отырады. Перспективалық жоспарлар мен ҰІӘ кестесі бекітіліп, оқу жылы барысында оқыту үдерісі осы құжаттар негізінде жүзеге асырылды.

Биылғы оқу жылында бөбекжайымызда тәрбиеленушілердің жеке тұлғасын жан-жақты дамыту үшін заттық- дамыту ортасы құрылып, педагогтеріміз ойын арқылы оқытуды қолға алып, балалардың физикалық, коммуникативтік, танымдық, зияткерлік, шығармашылық, әлеуметтік-эмоционалды дағдыларын қалыптастырып дамытуда.

Заман талабына сай жаңа технологиялық әдіс- тәсілдермен толықтыру мақсатында материалдық базаны нығайту және жаңа технологияларды оқу үрдісіне кіргізу, технологиялармен жұмыс жасап жатқан педагогтердің жұмыстарын жалғастырамыз.

Жаңа технологияны, әдіс - тәсілдерді тиімді қолдану білім сапасын арттырары сөзсіз. Осы орайда бөбекжайда инновациялық қызметті білім беру процесі барысында «Тәй-тәй», «Ойын» «Денсаулық сақтау», «АКТ», Воскобович технологиялары, Асық, құм терапиялары, фетрмен жұмыс, зерттеу, мнемотехнология әдістері арқылы ұйымдастыру басты жолға қойылған.

Бөбекжай ұжымының педагогтері өз іс- тәжірибелерімен бөлісіп үнемі ізденіс үстінде жүреді: семинарларда шебер сағаттар, баяндамалар, ұйымдастырылған іс әрекеттерін көрсетіп, пед оқуларға, форумдарға қатысып отырды. Республикалық басылымдарға үнемі мақалаларын жариялап, аудандық, облыстық, сайыстарға қатысуда. Жылдық жоспар бойынша түрлі тақырыптарда пед кеңестер, әдістемелік отырыстар, семинарлар өтілуде.

Бөбекжай тәрбиешісі Наурызбаева Асем Нуржановна аудандық «Мектепке дейінгі ұйымға арналған үздік дамытушы бағдарлама» аудандық байқауына қатысып жүлделі І орынға ие болып, Мадақтамамен марапатталды.

Бөбекжайымыздың дене шынықтыру нұсқаушылары Сагиндыков Медет Кайркелдыевич пен Сагиндыков Нариман Каиркелдыевич «Біртұтас тәрбие бағдарламасы» аясында мектепке дейінгі білім беру ұйымдары дене тәрбиесі нұсқаушыларының арасында өткен облыстық «Алаңдағы бестемше» ұлттық зияткерлік ойынына қатысып, жүлделі І орындарды иеленіп Дипломмен және Сертификатпен марапатталды. Сонымен бірге, Түркістан қаласында өтетін республикалық кезеңіне жолдама алып, 15-16 сәуір күндері «Алаңдағы бестемше» ұлттық ойынынан мектепке дейінгі білім беру ұйымдарының дене шынықтыру нұсқаушылары арасында республикалық жарысқа қатысып келді. Аталмыш жарыста облыстық құрама құрамында қатысып, ерлер арасында жүлделі ІІІ орынға ие болды.

Сонымен қатар, Астана қаласы ҚР оқу- ағарту министрлігі «Ұлттық ғылыми- практикалық дене тәрбиесі орталығы» «Ұлттық зияткерлік ойындар» тақырыбында республикалық ғылыми- практикалық конференцияға да қатысып, Сертификат алып келді.

Бөбекжайымыздың мектепалды топ тәрбиешісі Тулегенова Жанат Копжановна өз педагогикалық тәжірибесін қорытындылап, тарату және жұмыс нәтижесін көрсету мақсатында «Мектепке дейінгі ұйымның үздік педагогі» республикалық байқауының аудандық кезеңіне өтініш жіберіп, байқау ережесі бойынша құжаттар тапсырып бағын сынады. Аудандық кезең нәтижесі бойынша Гран ПРИ жеңіп алып, байқаудың облыстық кезеңіне жолдама алған болатын. Облыстық кезең 2- турдан тұрды. Жанат Копжановна портфолио мазмұны мен эссе бойынша 2- турға өтіп, Көкшетау қаласының «Айша» балабақшасында оффлайн түрде ұйымдастырылған іс- әрекет көрсетті. Байқау нәтижесі бойынша Жанат Копжановна кәсіби шеберлігінің арқасында жүлделі І орынға ие болды.

**«MANGILIK EL JASTARY» қоғамдық қоры** мектепке дейінгі ұйымдардағы мамандардың шығармашылық дамуына қолдау көрсету және тәрбиеленушілердің бойына ұлттық құндылықтарды сіңіру мақсатында республикалық **«ҰЛТТЫҚ ОЙЫНДАР»** атты **үздік бейне сабақтар байқауын** ұйымдастырған болатын. Аталмыш байқауға бөбекжайдан «Жауқазын» мектепалды топ тәрбиешісі Тулегенова Жанат Копжановна, «Ақжелкен» кіші топ тәрбиешілері Розыева Наргиз Агамуратовна мен Махаббат Гүлстан өз тәрбиеленушілерімен қатысып, ұлттық ойындар арқылы бейне сабақ түсіріп, байқауға жіберген болатын. Байқау нәтижесі бойынша 3 бейне сабақ та 1-кезеңнен өтіп, «Ұлттық ойындар-2024» үздік бейне сабағын жолдағаны үшін тәрбиешілер ұйымдастырушылардан Құрмет Грамотасына және сабаққа қатысқан тәрбиеленушілер «Ұлттық ойындар-2024» бейне сабағына қатысып, белсенділік танытқаны үшін Мадақтамаға ие болды.

Бөбекжайымыздың педагог- психологы Каменова Жанар Забинуллаевна «Ең үздік психолог кабинеті» байқауына қатысып, жұмыстарын ұсынған болатын. Нәтижесінде аудандық кезеңінен жүлделі І орынды иеленіп, облыста Жүлделі ІІ орынға ие болып, Дипломмен марапатталды.

Мектеп жасына дейiнгi балаларга арналган «Ханталапай» ұлттық ойындар республикалық байқауының аудандық кезеңін кезеңіне бөбекжайымыздан мектепалды топ тәрбиешісі Тагыбаева Толкин Ерполатовна өз тәрбиеленушілерімен қатысып, жүлделі І орынды иеленді.

Аудандық «Екі жұлдыз» байқауына жас маман Берекелді маржан мен тәрбиеші Ханаева Бекзат қатысып, Грамотамен марапатталды.

Оқу жылының басында бөбекжайымыз аудандық деңгейде құзыреттілік орталығы болып саналатындықтан 2024-2025 оқу жылына арналған құзыреттілік орталықтың жұмыс жоспары құрылып, орталықтың бағыты: «Инновациялық технология бағыты» болып таңдалдалды.

2024–2025 оқу жылында Құзыреттілік орталығының басты мақсаты – педагогтердің кәсіби құзыреттілігін арттыру, білім сапасын жетілдіруге бағытталған әдістемелік қолдау көрсету болды.

**1. Жыл бойына атқарылған негізгі жұмыстар:**

* Педагогтердің кәсіби құзыреттілігін арттыру мақсатында 4 семинар, 1 шеберлік сыныбы, 1 кейс кездесу, 2 ашық есік күні ұйымдастырылды.
* Мектепке дейінгі білім беру мазмұны мен әдістемесі аясында 70-тан астам педагогқа әдістемелік қолдау көрсетілді.
* Педагогтердің мектепке дейінгі білім берудегі инновациялық технологияларды меңгеріп іс – тәжірибеде қолдануларына көмек ретінде семинарлар ұйымдастырылды (қатысқан мұғалімдер саны – 65).
* Жас мамандармен жұмыс жүйеленіп, тәлімгерлік бағдарламалар тиімді іске асырылды.
* Орталықтың жұмыс нәтижесі ретінде аудандық/қалалық деңгейде педагогтер марапатталды.

**2. Жоспар бойынша өткізілген әр іс- шара туралы ақпарат:**

Қазан айында «Ойын арқылы ұйымдастырылған іс-әрекетті ұйымдастыру» тақырыбында аудандық ашық есік күні өтті.  Іс-шараның ашылуында аудандық әдістемелік кабинеттің мектепке дейінгі тәрбие мен оқыту әдіскері Джамбасова Гульнар Тулегеновна қатысып, сөз сөйледі. Семинарға аудандық мектепке дейінгі ұйымдардың педагогтері мен тәрбиешілері қатысты. Педагогтер арасында іс-тәжірибемен алмасу мақсатында кіші топтардың педагогтері «Ұлттық нақыштағы дамытушы ойындар» тақырыбында көрме ұйымдастырып, кіші топ тәрбиешісі Розыева Н.А. асық арқылы ойналатын ойындармен таныстырды. Ашық есік күнінде ортаңғы, ересек топтары мен мектепалды топтарының тәрбиешілері  әріптестермен іс-тәжірибелерімен алмасты. «Құлыншақ» ортаңғы тобының тәрбиешісі Алматова Қ.Ж. сурет салудан «Сиқырлы оюлар»,  «Ботақан» ортаңғы тобының тәрбиешісі Даниярова Б.С.  математика негіздерінен «Геометриялық пішіндер»,  «Балапан» ортаңғы тобының тәрбиешісі Тастубаева А.С. жапсыру іс-әрекетінен «Ойыншықтар», «Балдәурен» ересек тобының тәрбиешісі  Наурызбаева А.Н. математика негіздерінен «5 көлеміндегі сандарды тура және кері санау», «Еркетай» тобының тәрбиешісі Кусаинова Г.А.  «Ұлттық ойындар», «Арман» ересек тобының тәрбиешісі Тагыбаева Н.Е. «5- ке дейінгі сандарды сану », «Ертөстік» тобының тәрбиешісі Хумар Е «Геометриялық пішіндер», «Құлагер», «Жауқазын» мектепалды тобының тәрбиешілері Этнопедагогика кабинетінде «Ұлттық құндылықтарды дәріптейміз» тақырыбында кіріктірілген ұйымдастырылған іс-әрекеті, «Мирас», «Қарлығаш» мектепалды топтарында  «10 көлеміндегі сандарды тура және кері санауға жаттықтыру. Сапқа бір, екі, үш қатармен тұру» тақырыбында кіріктірілген оқу  іс- әрекетін көрсетті. Тәрбиеші Розыева Н. А. ұлттық нақыштағы ойындардан қатысушылармен шебер- сағат көрсетіп, дене шынықтыру нұсқаушысы «Бестеммше» ойыны жайлы ақпарат беріп, ойын ережесін түсіндіріп, қатысушылармен ойын өткізді. Семинар соңында қатысушы әріптестер алған әсерлерімен бөлісіп, пікірлерін білдірді.

"Жол картасы" жобасын іске асыру шеңберінде құзыреттілік орталығы болып табылатын бөбекжайымызда **«Педагогикалық озық тәжірибелер»**

облыстық деңгейде іс- тәжірибелерін жалпылаған педагогтердің тәжірибелерін тарату мақсатында семинар- практикум өтілді. Семинарға қала балабақшалары мен аудан шағын орталықтарының педагогтері қатысты. Әдіскер Шакиева Ж.О. «Педагогикалық қызметтегі шеберлік пен шығармашылық» тақырыбында ұйымдастырылғңан көрмемен таныстырды. Педагог- психолог Бекбаева З.Д. «Танысу», «Амандасу» шаттық шеңбері мен тренингісін өткізді. Әдіскер Нургалиева З.К. қатысушыларға «Балдырған» бөбекжайының білім беру жүйесінде озық педагогтердің жұмыс жүйесін зерттеу және жинақтау» тақырыбында қысқаша ақпарат берді. Семинардың практикалық бөлімінде облыстық деңгейде озық тәжірибелерін жалпылап, таратқан педагогтер Нургалиева З.К., Жаксалыкова А.С., Тулегенова Ж.К. және Шакиева Ж.О., өз іс- тәжірибелерімен таныстырып, таратты, шебер- сағаттар көрсетіп, әріптестерімен бөлісті.

Желтоқсан айында құзыреттілік орталық жоспарына орай бөбекжайда **«Ата-аналармен инновациялық жұмыс жүргізу формалары»** тақырыбындағы семинар- практикум өтілді. **Мақсаты:** Ата-аналармен инновациялық жұмыс жүргізу формаларымен танысу, меңгеру. Семинарда

"Ата-аналар жиналысын ойдағыдай өткізудің құпиялары» тақырыбында жас мамандарға кеңестер беріліп, жадынамалар таратылды. Психологиялық тренингтер мен практикалық жұмыстар өткізілді.

Қаңтар айында құзыреттілік орталық жоспарына сай «Мектепке дейінгі ұйымдарда қазақ этнопедагогикасын насихаттаудың инновациялық жолдары» тақырыбындағы кейс- кездесу өтілді. **Мақсаты:** Халық ауыз әдебиеті негізінде баланың шығармашылық, танымдық, коммуникативтік дағдыларын дамыту жолдарымен бөлісу. Кездесуге аудандық білім бөлімінің мектепке дейінгі тәрбие мен оқыту әдіскері Джамбасова Г.Т., мектепке дейінгі тәрбие мен оқыту ұйымдарының тәрбиешілері, пән мұғалімдері қатысты. Кездесу жоспарына сай тәрбиеші Шакиева Жазира Ондасыновна мектепалды топ балаларымен балалардың коммуникативті дағдыларын дамыту мақсатында Сауат ашудан ұйымдастырылған іс- әрекет көрсетті. Бөбекжайдың ересек топ арасында құрылған жоба жоспарына сай ересек топ тәрбиеленушілерінің арасында «Мақал- сөздің мәйегі» атты зияткерлік ойыны өткізілді. Сонымен бірге, қатысушыларға қаңтар айында ұйымдастырылған жаңылтпаш айтудан челленджінің бейнеролигі ұсынылып, жоба жұмысының жарты жылдық есебі берілді.

Ақпан айында «Мектепке дейінгі ұйымдарда қазақ этнопедагогикасын насихаттаудың инновациялық жолдары» тақырыбындағы кейс- кездесу мен «Өнерліміз- өркенбіз» тақырыбында өтетін ашық есік күні ұйымдастырылды.

Мақсаты: Халық ауыз әдебиеті негізінде баланың шығармашылық, танымдық, коммуникативтік дағдыларын дамыту жолдарымен бөлісу. «Біртұтас тәрбие» бағдарламасын жүзеге асыру жолдарымен таныстыру

Педагогтер ҰІӘ көрсетті. «Мен бәрін білгім келеді» танымдық- эксперименталдық іс- әрекет көрсетілді. «Ұлттық құндылықтар» үстел үсті ойындары насихатталды. «Өнерліміз, өркенбіз» жаңылтпаш айту челленджі өткізілді. «Мақал- сөздің мәйегі» тақырыбында сайыс ұйымдастырылды

Бөбекжайымызда құзыреттілік орталығының наурыз айына арналған жоспарына сай «Мектепке дейінгі білім берудегі инновациялық технологиялар» тақырыбындағы аудандық іс- тәжірибе алмасу, бөлісу семинары өткізілді. Мақсаты: инновациялық идеяларды практика жүзінде іске асыру мәселелері бойынша педагогикалық іс-тәжірибе алмасу, бөлісу. Семинарға аудандық әдістемелік кабинетінің мектепке дейінгі әдіскері мен қала және шағын орталықтардың тәрбиешілері мен әдіскерлері қатысты. Семинарда бөбекжайымыздың педагогтері өз жұмыс тәжірибелерімен бөлісті: тәрбиешілер Жахина А.А., Текен Х., Жаркынова А.А. ҰІӘ көрсетсе, педагог - психолог Каменова Ж.З. психологиялық іс- әрекет көрсетті, тәрбиеші Қожабергенова Б.Е. шебер- сынып арқылы тәжірибесімен бөлісті, Бекбаева З.Д. «Достығымыз жарасқан» тақырыбында тақырыптық іс- шара өткізді.

Құзыреттілік орталығының жылдық жоспарына байланысты сәуір айында «Бестемше» ұлттық ойынын үйретудің әдістемелік ерекшеліктері тақырыбында оқыту семинары ұйымдастырылды. **Мақсаты:** «Бестемше» ойынының әдістемелік ерекшеліктерімен таныстыру, тәжірибе бөлісу. Семинарға аудандық балабақшалар, шағын орталықтардың тәрбиешілері мен дене шынықтыру нұсқаушылары қатысты. Оқыту семинарында республикалық «Алаңдағы бестемше» байқауының жеңімпазы атанған дене шынықтыру нұсқаушысы Сагиндыков М.К. өзінің іс- тәжірибесімен бөлісті. Семинарға қатысушыларға Түркістан қаласында өткен «Түркі халықтарының зияткерлік ойындары: өзектілігі мен болашағы» тақырыбында өткен халықаралық ғылыми- практикалық конференцияда алған әсерімен, ақпараттарымен бөлісті. Республикалық «Алаңдағы бестемше» байқауы жайлы мағлұмат берді. Өзінің «Бестемше» атты әдістемелік жинағымен таныстырды, жалпы «Бестемше» ойынының шығу тарихы, ойын ережесімен презентация арқылы таныстырып өтті. Соңында семинар қатысушыларымен практикалық жұмыс жасап, ойын ойнатылды. Педагог- психолог Каменова Ж.З. оқыту семинарына қатысушылармен тренинг өткізді.

«Балдырған» бөбекжайында тәрбиелік іс-шаралары әдеттегідей 1-қыркүйек Білім күніне орай топтарда «Менің Отаным-Қазақстан» атты тақырыптық сағаттармен бастады.

ҚР халқыныңТілдер күні мерекесіне орай тәрбиеленушілердің жасы ескеріліп арнайы құрылған жоспар бойынша іс-шаралар өткізілді. Осы жоспарға сәйкес төмендегідей жұмыстар атқарылды:

«Менің тілім-менің мақтанышым!» атты тақырыптық сабақтар өтті.

«Отан, тіл және білім- болашақтағы тірегім » ересек топтар арасында мақал-мәтелдер челленджі ұйымдастырылды, тәрбиеленушілер өздері білетін мақал-мәтелдермен бөлісті.

Республика күніне орай жылдық оқу-тәрбие жоспары бойынша іс-шаралар өткізілді.

Жоспар бойынша топтардың жас ерекшеліктері ескеріле отырып:

Ерте жас және кіші топтарда «Қазақстан елім менің» сурет көрмесін ұйымдастырды;

Ортаңғы топтарда «Республикам мақтанышым!» тақырыптық сағаттар өтті;

Ересек және мектепалды топтарда «Мен Отаныммен мақтанамын!» атты ертеңгіліктер өтті.

Ата-аналармен бірлесе ұйымдастырылған «Қазақстан елім менің» көрме суреттері өте тартымды, тақырыбына сай болды.

Ортаңғы топтар тәрбиешілері «Республикам мақтанышым!» тақырыптық сағаттарды өткізу барысында балаларға Қазақстан Республика күні туралы түсінік берді және Отанға деген сүйіспеншілікке тәрбиелей отырып салт-дәстүрін, тілін құрметтеуге үйретті.

Ересек және мектепалды топтарда «Мен Отаныммен мақтанамын!» атты ертеңгіліктер тәрбиеленушілердің әнұранды орындауымен басталды, туған жерін, елін, халқын құрметтеуге үйрету және Отанға деген патриоттық сезімдерін ояту мақсатында өлең, жыр шумақтарын арнайы жаттап айтты. Тақырыпқа сай бейнетаспалар көрсетіліп тәрбиеленушілер біраз мағлумат алды. Барлық материалдар Instagram, Facebook желісіне жарияланды.

Тәрбиеленушілердің жеке қауіпсіздікі бойынша «Қауіпсіздіктің қарапайым ережелері» атты іс-шаралар өтті. Жоспар бойынша топтардың жас ерекшеліктеріне сай тақырыптық сағаттар өткізілді.

«Үйдегі қауіпсіздік» ата-аналармен жұмыс ретінде, үйге тапсырма берілді. Ата –ана үй жағдайында балаға үйдегі қауіпсіздік жайлы түсіндіруді жалғастырады. Көшедегі қауіпсіздік жайлы тәрбиешілер серуен кезіңде ойын арқылы балаларға мағлұмат берді.

Тәуелсіздік күніне орай «Балдырған» бөбекжайында жылдық оқу-тәрбие жоспары бойынша іс-шаралар өткізілді. Жоспар бойынша топтардың жас ерекшеліктері ескерле отырып6 «Менің Отаным-Қазақстан» тақырыптық сағаттар, сурет көрмелері өткізілді.

Көрмеге балабақшаның бүлдіршіндері ата-аналарымен бірлесіп салған суреттері орын алды.

«Балдаурен» ересек тобының тәрбиешісі Наурызбаева А. Н. ашық тақырыптық сағатын өткізді. Тәрбиеленушілер жасына сай тапсырмаларды орындап, дәстүрден тыс тәсілдерді қолданып шығармашылық жұмыстарын жасады. Балалар ойын ойнап сергіп және ән шырқады.

Жылдық оқу-тәрбие жоспары бойынша «Қош келдің, Жаңа жыл!»атты ертеңгіліктер өткізілді.

Балалардың жасына сай әр топтың сценариі құрылды. Ертеңгіліктерге барлық топтардың балалары әр түрлі ғажайып, мерекеге сай киімдерін киіп, Аяз атаға дайындаған жыр шумақтарымен келді. Кіші топтар сықырлы орман ертегісінде саяхатта болды, орман кейіпкерлерімен бірге ән салды, ортаңғы топтар бүлдіршіндері Аяз атаға Ақшақарды іздеуге көмектесті, ересек, мектепалды даярлық топтардың ғажайып сайықмазақтары барлық жүртты қуантты. Барлық балалар Аяз атадан сыйлықтарын алып, қуанды, ата-аналар да өз ризашылықтарын білдірді.

Наурыз айынның 04-07-і күндері аралығында бөбекжайда жылдық оқу-тәрбие жоспары бойынша Халықаралық әйелдер күніне орай іс-шаралар өткізілді.

Жоспар бойынша топтардың жас ерекшеліктері ескерле отырып белгіленген іс-шаралар толық өткізілді.

Мерекеге орай музыка залы безендірілді. Жылдан жылға тәрбиешілерде, балаларда өздерінің өнерлерін шыңдай түсуде. Әр топта ертеңгіліктің өзіндік ерекшеліктері болды. «Таңқурай», «Жұлдыз» топтары ерте жас бүлдіршіндері болғандықтан топтарын безендіріп ойын-сауық өткізді. «Құлыншақ», «Балапан», «Бөтақан» ортаңғы топтарының бүлдіршіндері әдемі «Қуыршақ» кейіпкерімен таңғажайып сәтке бөлінді. «Ақжелкен», «Толағай», «Балбөбек» кіші топтары сүйкімді билерімен көрермендерді қуантты, ересек топтардың ұл балалары «Жігіттер» биін ұсынып келген қауымды біраз күлдіртті. Мектепалды топтарды ерекше атап кетсек артық болмайды, тәрбиеленушілердің өнерлері жоғары деңгейде болды. Барлық топтардың тәрбиеленушілері өте жақсы дайындалған, өздерінің тәтті бал тілдерімен ән шырқап, аналарына арналған өлең шумақтарын айтып берді, сонымен қатар бүлдіршіндер аналарына арнап жасаған сыйлықтарын табыс етті, жиналған ата-аналар балаларының өнеріне дән риза болып, өз алғыстарын білдіріп тарқасты.

«Балдырған» бөбекжайында Ұлыстың Ұлы күні Наурыз мерекесіне арнайы жоспар бойынша іс-шаралар өткізілді.

Наурыз мерекесіне Ұлттық дәстүріміздің белгісі ретінде шаңырақ орнатылып, кереге құрылды. Киіз үйдің іші басқа да ұлттық жабдықтармен безендірілді. «Ұлттық ойын-ұлт қазынасы» ұлттық ойындар қүні ұйымдастырылды. Дене шынықтыру нұсқаушылары мен топ тәрбиешілері қазақтың ұлттық ойындарынан спорттық сайыстар «Арқан тарту», «Қол күресі», «Қыз қуу» өткізді. Ал енді бүлдіршіндердің Наурыз мерекесіне арнап дайындаған өлең, тақпақтарын, әндерін шырқау «Наурыз-жыл басы» тәрбие сағаттарында мүмкіндігі болды. Топтарда салт-дәстүрден көріністер көрсетіліп, әдеп-ғұрыптар туралы бейне таспалар көрсетілді.

«Ұлттық киімдіұлықтайық»әр түрлі ұлттық киімді кию және «Ұлттық киім-мақтаныш» челленджі өтті.

«Ұлыс оң болсын, Қазақ елі!»атты мерекелік ән шашу тәрбиеленушілердің қатысуымен өткізілді.

«Бауырсақ-PARTY**»** ұлттық тағам жәрменкесіаналар мен әжелердің қатысуымен өте жоғары деңгейде өтті. Белсенді шеберқол әжелер, аналар бауырсақты түр түрімен пісіріп әкеліп жұртқа ұсынды.

«Балдырған» бөбекжайында мамыр айы мерекелеріне арнайы балалардың жасы ескеріліп жоспар құрылды. 1-Мамыр мерекесіне топтарда «Бірлік бар жерде, тірлік бар» атты тақырыптық сағаттар өтті. «Жауқазын» мектепалды тобында ашық мерекелік тақырыптық сағат өткізілді. Тәрбиеленушілер елімізде мекен етіп отырған өзге ұлт өкілдерінің ұлттық киімдерімен, олардың өнер мен салт-дәстүрлерімен танысып, татулыққа, мейірімділікке, өз елінің патриоты болуға мәлімет алды. Сонымен қатар тәрбиешілер бейне таспаларды қолданып сол күні өтетін шеруді балаларға көрсетіп түсіндірді, достық, бірлік туралы мақал-мәтелдерді үйретті.

«Отан қорғаушылар» күні және «9- Мамыр -Ұлы Жеңіс» арнайы осы күндерге әр топтағы балалардың жас ерекшеліктеріне сәйкес тәрбие сағаттары өткізілді. Ересек және мектепалды топтарда «Жеңіс туы желбіре» атты ертеңгіліктер өтті.Тәрбиешілер слайд, суреттер, тақпақ, өлеңдерді қолданып балаларға осы мереке туралы мәлімет берді, арнайы батырлар туралы фильмнен үзінді көрді, сонымен қатар балалар дайындаған тақпақ, өлеңдерін ортаға салды.

Жыл сайынғы үрдіс бойынша 2023-2024 оқу жылының аяқталуына байланысты «Қош бол, балабақша!» атты ертеңгіліктер мектепалды топтарда өтеді. Бүлдіршіндер бар өнерлерін паш етіп ата-аналарын қуанты. Сөйтіп күні кеше ғана бүлдіршін боп, алғаш балабақша табалдырығын аттаса, бүгінгі күні сол балалықты артқа тастап мектепке аяқ басты.

2024-2025 оқу жылында 5 педагогикалық кеңес пен 4 әдістемелік кеңес және семинар жоспарланып ұйымдастырылды. Педагогикалық кеңес пен әдістемелік кеңес тақырыптары бөбекжайдың жылдық жоспары мен басымдылық бағыты бойынша және жылдық міндеттеріне қатысты таңдалды және бөбекжайдың өзекті мәселелері жайында сұрақтар қарастырылып, талқыланып, шешімдер шығарылды.

Педагогикалық кеңес пен әдістемелік кеңес отырыстары нәтижесінде жыл бойына ұйымдастырылған іс-шаралар, олардың мақсаттары мен нәтижелері жүйелі түрде қамтылды.

### 1.Педагогикалық кеңес – 28 тамыз, 2024 жыл

**Тақырыбы:** Жаңа оқу жылына дайындық, тәрбие–оқыту процесінің ерекшеліктері

**Атқарылған жұмыстар:**

* Мекеме оқу жылына толық дайындалды. Жөндеу жұмыстары жүргізілді, оқу құрал-жабдықтар жаңартылды.
* Жазғы сауықтыру кезеңінің қорытындысы бойынша: балалардың денсаулығы жақсарып, дене шынығу белсенділігі артты.
* Аттестаттау ережелерімен барлық педагогтер таныстырылды.
* «Біртұтас тәрбие» бағдарламасы енгізіліп, оның ерекшеліктері мен әдіс-тәсілдері түсіндірілді.
* Жылдық жоспар, ҰОҚ кестесі, күн тәртібі бекітіліп, педагогтар жүктемелері бөлінді.
* Барлық кеңестер, комиссиялар, жұмыс топтары құрамдары жаңартылды.
* Құқықтық-нормативтік құжаттармен таныстыру жұмыстары жүргізілді.
* Аттестаттаудан өтетін педагогтер тізімі жасақталды.

### 2.Педагогикалық кеңес – Қараша, 2024

**Тақырыбы:** Балалардың дене бітімінің жан-жақты дамуына жағдай жасау

**Атқарылған жұмыстар:**

* №1 педкеңестің шешімдері толық орындалды.
* Дене тәрбиесі жұмысының жағдайы сарапталды: дене шынықтыру залдары мен жабдықтары жаңартылды.
* Медициналық бақылау нәтижесі бойынша – температуралық режим сақталған, аурушаңдық көрсеткіштері төмендеген.
* «Ойын арқылы танымдық іс-әрекетті дамыту» іскерлік ойыны өткізілді.
* Санитарлық талаптар түсіндірілді (ҚР ДСМ №59 бұйрығы).
* «Денсаулық сақтау технологиясы» көрмесі ұйымдастырылды.

### 3.Педагогикалық кеңес – Қаңтар, 2025

**Тақырыбы:** Ұлттық құндылықтар арқылы адамгершілік қарым-қатынас қалыптастыру

**Атқарылған жұмыстар:**

* Этнопедагогика бағытындағы жұмыстар белсендірілді.
* «Әжелер мектебі», «Аналар мектебі», «Әкелер мектебі» жобалары жүзеге асырылды.
* Ұлттық ойындар, жаңылтпаштар арқылы тіл дамыту жұмыстары жүргізілді.
* Ата-аналармен қарым-қатынас орнату формалары (пікірлесу клубтары, ашық есік күндері) жетілдірілді.
* Ұлттық ойындарды ұйымдастыру көрмесі өтті.

### 4.Педагогикалық кеңес – Наурыз, 2025

**Тақырыбы:** Экологиялық мәдениет қалыптастыру

**Атқарылған жұмыстар:**

* «Жасыл балабақша» жобасы аясында аула көркейтіліп, гүлзарлар отырғызылды.
* Экологиялық тәрбие бұрыштары ұйымдастырылды.
* Балалардың экологиялық түсініктерін дамытуға арналған логикалық ойындар мен жобалар өткізілді.
* ҚР «Ойыншықтар қауіпсіздігі туралы» Заңы бойынша ақпараттық сессия өткізілді.

### 5.Педагогикалық кеңес – Мамыр 2025

**Тақырыбы:** Педагогикалық ұжым жұмысының нәтижелілігі

**Атқарылған жұмыстар:**

* Өзін-өзі бағалау қорытындысы жасалды және ресми сайтқа орналастырылды.
* Аттестаттау жұмысы бойынша 5 педагог біліктілік арттырды.
* Балалардың мектепке дайындығы бойынша оң көрсеткіштер тіркелді.
* Педагогтардың кәсіби құзыреттілік рейтингі жүргізілді.
* «Біздің жетістіктеріміз» атты фотоколлаж ұйымдастырылды.

## **Әдістемелік кеңес жұмысы бойынша,**

### Маңызды нәтижелер:

* Әр педагогтің жеке даму тақырыбы бекітілді, портфолиолары жинақталды.
* Этнопедагогикалық жобалар әзірленіп, тәжірибе алмасу ұйымдастырылды.
* Коммуникативті, әлеуметтік дағдыларды дамыту мониторингтері уақытында жүргізілді.
* Педагогтардың шығармашылық жобалары мен әдістемелік өнімдері жинақталды.

## ****Әдістемелік кабинет жұмысы****

* Нормативтік-құқықтық құжаттармен толық қамтамасыз етілді.
* Әдістемелік материалдар банкі жүйелендірілді.
* Педагогтерге арналған жадынамалар мен ұсыныстар жасалды.
* Шығармашылық жобалар мен жеке бағдарламалар жинақталды.

Педагогикалық ұжымға біліктілік санаттары жоқ және жас мамандардың кәсіби деңгейін арттыру үшін жағдай жасау жөніндегі жұмысты жетілдіру жұмыстары жалғастырылып, түрлі деңгейдегі іс-шараларға (конференциялар, семинарлар, әдістемелік бірлестіктер) қатыса отырып, өздерінің педагогикалық шеберлігін арттыруға, жоғары мектепке дейінгі оқу орындарына түсуге ұмтылысын дамыту, өз жұмыс тәжірибесін қорытындылау және тарату, баспа басылымдары арқылы педагогтердің жұмыс тәжірибесін тарату жүзеге асырылды. Сол себепті педагогтердің іс- тәжірибелерін жалпылау, қорытындылау, тарату жұмыстары үнемі басшылыққа алынып, жоспар бойынша жүргізіліп отырады. Биылғы оқу жылында Біржан сал ауданы Үлгі ауылының ЖОББМ-де «Педагогикалық қызметтегі шеберлік пен шығармашылық» тақырыбында озық педагогикалық тәжірибені тарату жөніндегі облыстық әдістемелік семинар- практикум өткізілді. Аталған семинарға бөбекжайымыздан өз іс- тәжірибелерін облыстық кезеңде жалпылаған педагогтер: әдіскер Нургалиева З.К., логопед Жаксалыкова А.С., тәрбиешілер Шакиева Ж.О., Тулегенова Ж.К., қатысып, өз іс- тәжірибелерімен алмасты, жұмыстарымен таныстырды, таратты. Семинар соңында жоғарыдағы педагогтерге Ақмола облысы білім басқармасының әдістемелік орталығынан озық тәжірибелерін таратқаны үшін Сертификат табысталды.

Мектепке дейінгі тәрбие мен оқыту ұйымдарының педагог қызметкерлерінің аудандық секциясында «Біртұтас тәрбие» бағдарламасын мектепке дейінгі ұйымдарда өткізу жолдары» тақырыбында Бекбаева Зауреш Досымовна баяндама оқып, іс- тәжірибемен алмасты.

**Қорытынды:** Оқу жылы барысында «Мектепке дейінгі тәрбиелеу мен оқытудың үлгілік бағдарламасының» мазмұнын тәрбиеленушілер толықтай меңгеріп, перспективалық жоспарлардағы міндеттер толықтай орындалды. Сонымен қатар, бөбекжайдың жылдық жоспарында көзделген міндеттер түрлі бағыттағы жұмыстар негізінде толыққанды іске асырылды. Тәрбиелік бағыт бойынша жоспарланған іс- шаралар жүзеге асырылды. Сондай-ақ бөбекжай педагогтерінің іс- тәжірибесімен бөлісу жұмысы жоспарға сәйкес іске асырылды. Бөбекжайдың әдістемелік жұмыстары да жан- жақты орындалып, жүзеге асты.

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ында

оқыту мен тәрбиелеу, сауықтыру процесін ұйымдастыру мен жүргізу үшін барлық қажетті жағдайлар жасалған. Бөбекжай жыл сайын жақсы көгалдандырылады, гүлзарлар отырғызылады. Бөбекжайда дене шынықтыру алаңы, 4 балалар ойын кешені, 16 -серуендеу учаскесі бар, онда балалардың тыныш ойындары мен қозғалыс қызметіне, сюжеттік-рөлдік ойындарына, құммен ойнауға арналған жабдықтар орналасқан. Бұлардың барлығы тәрбиеленушілердің денсаулығын сақтау мен нығайтуға бағытталған. Материалдық- техникалық жабдықтар және балабақшаның кеңістіктік ортасының ұйымдастырылуы қауіпсіздік техникасының талаптарына, санитарлық-гигиеналық нормаларға, балалардың физиологиясына сай келеді.

Бөбекжай ғимараты жоба бойынша салынған, 2 қабатты, жарық, су, канализация, қанағаттанарлық жағдайдағы сантехникалық жабдық бар. Бөбекжайда жабдықталған этнопедагогика кабинеті, әдістемелік кабинет, психолог кабинеті, логопедтік пункт, музыка залы, спорт залы, һауыз, қысқы бақ, медицина бөлмесі, изолятор, директор, педагог- ұйымдастырушы кабинеттері, бухгалтерия, шаруашылық меңгерушісі кабинеттері талапқа сай жабдықталып, жұмыс жасайды. Топтық бөлмелер мен жатын бөлмелер бір-бірінен бөлінген. Әр топтың өз кірер есігі бар. Барлық кабинеттер қажетті құрал-жабдықтармен, ойын және оқу-дидактикалық материалдарымен жабдықталған. Заттық – дамытушылық орта ойластырылған, заттық -дамыту кеңістік ортасы қауіпсіз, қолжетімді, көпқырлы, мазмұнды, көпфункционалды болып табылады. Биылғы оқу жылында әр топқа теледидар сатып алынды және интерактивті панель алынды. Ерте жас топтары бала жасына сай Сан Пин талаптары ескеріле отырылып төсек- орындар, үстелдер, орындықтар және шкафтоармен жабдықталды.

Оқу құралдарының барлық түрлері мен ойыншық түрлері оқыту мен тәрбиелеудің өзгешелігі мен тәрбиелеудің өзектілігі мен міндеттеріне байланысты оларды қолдану әдістемесін ашады, оларды пайдаланудың вариативтігін көрсетеді. Педагогтердің өз бетінше дайындаған стандартты емес оқу құралдары дамытушылық ортаны толықтырады. Биылғы оқу жылында әр топқа мальберттер алынып, заттық –дамытуша орта ойыншықтармен толықтырылды.

Ас әзірлейтін блок бірінші қабатта (дайындау және пісіру, ыдыс жуу) орналасқан. Қажетті жабдықтар жиынтығы (тоңазытатын шкафтар, тоңазытқыш камералар, электртолқынды пештер, тұрмыстық тоңазытқыш, электрлік еттартқыш, көкөніс кескіш, электрлік су қайнатқыш, түрлі жұмыстарға арналған арнайы өндірістік үстелдер және шкафтар, сөрелер, тауар таразылары, буконвектоматы, қуыру шкафы, қуыру табасы) бар.

Кір жуатын орын төсекті қабылдау, жуу, кептіріп өтектеу және таза төсек орынды тарату орындарына бөлінген. Кір жуатын орын автоматты басқарудағы 3 кір жуу машинасымен, центрифугамен, кептіру барабанымен жабдықталған.

Медициналық кабинет жабдықталған, оқшаулайтын және егетін бөлмелері бар.

Табиғи және жасанды жарықтандыру нормаға сәйкес келеді. Барлық топтарда, музыка залында, спорт залында, һауызда, логопункте кварц шамдары бар, кварцтау күніне 2 рет өтеді. Медицина қызметкерлері санэпидрежимнің, жарықтандыруға, ауа режиміне тұрақты бақылау жүргізеді. Толық тазалау кестесінің орындалуы, ыдыс жууға, кір жууға және арнайы киімге арналған жуғыш заттардың болуы үнемі тиянақты бақыланады.

Жылдың кез келген уақытында желдету режимі, ауыз су режимі сақталынып, алдын алу шаралары жүргізіледі. Оқу жылы ішінде балалар консультациясымен бірлесіп ата-аналар жиналыстары және балабақша қызметкерлерімен әңгімелер өткізілді. Қазан айында "Тұмау және ЖРВИ- дің алдын алу" тақырыбында кеңестер өтілді. Осы ай ішінде балаларға 22 доза және қызметкерлерге 13 доза тұмауға қарсы егулер жүргізілді. Ағымдағы жылдың желтоқсан және қаңтар айларында санитарлық эпидемия станциясының қызметкерлері қызметкерлер мен ата-аналар арасында "Қызылша" тақырыбында әңгімелелер мен дәрістер өткізді, қызылшаға қарсы қосымша иммундаудың белсенді профилактикасы жүргізілді, оның барысында 19 балаға қосымша вакцина егілді. 2 жастағы балаларға ВГА1, ВГА2 егулері жүргізілді.

Сәуір айында R манту және Диаскинтест өткізілді. Барлығы 43 доза-манту және 10 доза- Диаскинтест жасалды. Жалпы балалардың тазалығы қанағаттанарлық.

Бөбекжайда салауатты өмір салтын ұйымдастыру дене шынықтыру ҰІӘ, күні бойы жоспарлы түрде жүзеге асырылатын режимдік сәттер, сонымен қатар арнайы жоспарланған денсаулық күндері, дене шынықтыру сауық кештері, мерекелері негізінде ұйымдастырылады. Дене шынықтыру ҰІӘ жылы күндері мүмкіндігінше далада, таза ауада өткізіледі, һауызда жүзу міндеттері орындалады.

### **Мақсаты:**

Балалардың денсаулығын нығайту, физикалық дамуын жетілдіру, салауатты өмір салтын ұстану дағдыларын қалыптастыру арқылы жан-жақты дамыған тұлға тәрбиелеу.

### **Міндеттері:**

* Балалардың денсаулығын сақтау және нығайту;
* Физикалық белсенділікті арттыру;
* Жеке бас гигиенасын сақтауға баулу;
* Дұрыс тамақтану мәдениетін қалыптастыру;
* Дене тәрбиесі мен спорттық іс-шараларды ұйымдастыру;
* Ата-аналарды салауатты өмір салтына тәрбиелеуге тарту.

Бөбекжайда балалардың өмірі мен денсаулықтарын сақтау бөбекжай қызметінің негізгі міндеттерінің бірі. Осы міндетті жүзеге асыру үшін бөбекжайда бірқатар жұмыстар жүзеге асырылады және жағдай жасалынған. Бөбекжайда жабдықталған психолог-дефектолог кабинеті, логопедтік пункт, музыка залы, спорт залы, һауыз, қысқы бақ, медицина бөлмесі, изолятор, талапқа сай жабдықталып, жұмыс жасайды. Бөбекжай аумағында көк жасыл саяжайлар, гүл бақтары, ойын алаңдары  және спорт алаңы, балалар ойын жинақтары бар. Бұлардың барлығы тәрбиеленушілердің денсаулығын сақтау мен нығайтуға бағытталған. Материалдық- техникалық жабдықтау және жабдық, балабақшаның кеңістіктік ортасының ұйымдастырылуы қауіпсіздік техникасының талаптарына, санитарлық-гигиеналық нормаларға, балалардың физиологиясына сай келеді.

### **Атқарылған жұмыстар:**

#### **Денсаулық сақтау технологияларын қолдану**

* Әр топта таңғы жаттығулар күнделікті жүргізілді.
* Серуен уақытында қозғалыс ойындары ұйымдастырылды.
* Балаларды таза ауада таңғы қабылдау
* Шынығу элементтері (су процедуралары, ауа ванналары, массаж элементтері, топтарды кварцтау, сарымсақ терапиясы, қолды шынтаққа дейін жуу, ауыз қуысы мен мұрын қуысын тұзды салқын сумен шаю) топтық кестеге сай өткізілді.
* Денсаулық күндері, дене шынықтыру сауық кештері, мерекелері негізінде ұйымдастырылады.

#### **2. Дене шынықтыру ҰІӘ ұйымдастыру**

* Жоспарға сәйкес әр топта аптасына 3 рет дене шынықтыру ұіә өтті.
* Спорттық құралдармен қамтамасыз ету жақсарды (доптар, секіргіштер, эстафета құралдары).
* Мектепалды топтарда қозғалмалы ойындарға ерекше көңіл бөлінді.
* Инновациялық дене шынықтыру әдістері енгізілді (музыкамен жаттығу, ойын-сабақтар).
* Дене шынықтыру ҰІӘ жылы күндері мүмкіндігінше далада, таза ауада өткізіледі, һауызда жүзу міндеттері орындалады.

3. Сауықтырудың тиімді нысандары:

-таңғы және ұйқыдан кейінгі жаттығулар,

-дене шынықтыру минуттары, динамикалық үзілістер, сергіту сәттері,

-күні бойы балалардың қозғалыс белсенділігін жүзеге асыруға арналған жағдайларды қамтасасыз ету,

-дене шынықтыру ҰІӘ, серуендеу,

- түзету және тыныс алу гимнастикалары,

- спорттық мерекелер мен ойын-сауықтары,

-жүзу,

-логопедтік пункт жұмысы,

-дефектолог жұмысы

-психолог бақылауы

-дәруменді 3- ас.

4. Сауықтыру қызметінің негізгі бағыттары:

-Санитарлық- эпидемиологиялық режимді ұйымдастыру және балалардың өмір тіршілігінің гигиеналық жағдайларын жасау.

-Салауатты үйлестірілген тамақтануды ұйымдастыру.

-Балабақшада болу кезіндегі балалардың психологиялық қауіпсіздігін қамтамасыз ету.

-Балалармен және қызметкерлермен емдік-профилактикалық жұмысты ұйымдастыру.

-Балалардың дене тәрбиесі.**5. Медициналық бақылау және балалар денсаулығы**

* Жыл бойы балалар екі рет толық медициналық тексеруден өтті.
* Балалардың бойы мен салмағы, физикалық даму көрсеткіштері тіркеліп отырды.
* Аурушаңдық деңгейі өткен жылмен салыстырғанда төмендеді
* Ата-аналарға жиі сырқаттанудың алдын алу бойынша кеңестер берілді.

#### **6. Тамақтануды ұйымдастыру**

* Тағам мәзірі балалардың жас ерекшелігі мен физиологиялық қажеттіліктеріне сай жасалды.
* Балаларға дәрумендер мен пайдалы өнімдердің маңыздылығы түсіндірілді.
* Салауатты ас мәзірі туралы ата-аналарға ақпарат беріліп отырды.

#### **7. Ата-аналармен бірлескен жұмыс**

* «Салауатты отбасы – бақытты балалық шақ» тақырыбында ата-аналар жиналысы өткізілді.
* Үй жағдайында дене шынықтыруға арналған ережелер мен кеңестер ұсынылды.
* Ата-аналармен бірге спорттық жарыстар (мысалы, «Әкем, анам және мен – спорттық отбасы») ұйымдастырылды.

#### **8. Тәрбиешілермен жүргізілген жұмыс**

* «Салауатты өмір салты» тақырыбында әдістемелік кеңестер, семинарлар өткізілді.
* Денсаулық сақтау технологияларын тиімді қолдану әдістері талқыланды.
* Педагогтар үшін арнайы тренингтер ұйымдастырылып, тәжірибе алмасу жүзеге асты.

2024-2025 оқу жылы логопедтік пунктке ПМПКа қорытындысы бойынша сөйлеу тілінде мүкістігі бар 25 бала қабылданды. Оның ішінде 16 бала мектепалды тобынан, 7 бала ересек топтарынан, 2 бала ортаңғы топтан. СТЖД 1- деңгей- 11 бала, СТЖД 2 деңгей -11 бала, СТЖД 3 деңгей-2 бала Олардың ішінде жыл соңына қарай 2 тәрбиеленуші логопедтік пунктан әр түрлі себептерге байланысты шығып кетті, 16 бала айтарлықтай жақсару динамикасы бар бала шығарылды, бұл 68%, 7 бала – түзету жұмысын жалғастырады, бұл 30% құрайды.

Былтырғы оқу жылымен салыстырғанда түзету жұмысын қажет ететін балалар санының өскені байқалды. Жыл сайын сөйлеу тілінде мүкістігі бар балалар саны артып келе жатыр. Түзету жұмыстарын қажет ететін балалармен логопед, дефектолог мамандары Жаксалыкова А. С., Тастубаева А. А. және психологиялық дамуында тежеулері бар балалармен педагог- психолог Каменова Ж. З. жұмыс жүргізді.

### **Қорытынды:**

2024–2025 оқу жылы барысында бөбекжайда салауатты өмір салтын қалыптастыру бағытында жүйелі жұмыс жүргізілді. Балалардың денсаулығы, физикалық белсенділігі, жеке бас гигиенасы мен дұрыс тамақтану мәдениеті жақсарды. Ата-аналар мен педагогтер арасында денсаулық сақтау мәдениетін арттыруға оң серпін берілді.

Тәрбиеленушілердің жеке тұлғасын жан-жақты дамыту мына бағыттар бойынша:

- физикалық дамыту;

- коммуникативтік дағдыларды дамыту;

- танымдық және зияткерлік дағдыларды дамыту;

- шығармашылық дағдыларын, зерттеу іс-әрекетін дамыту;

- әлеуметтік-эмоционалды дағдыларды қалыптастыру арқылы іске асырылды.

Бөбекжайда балалардың физикалық даму, коммуникативтік, танымдық, зияткерлік, шығармашылық дағдыларын, зерттеушілік қабілеттерін дамыту, әлеуметтік- эмоционалдық дағдыларын күнделікті қалыптастыру келесі ұйымдастырылған ісәрекеттерді кіріктіру арқылы жүзеге асырылды:

1. дене шынықтыру;

2) жүзу;

3) сөйлеуді дамыту;

4) көркем әдебиет;

5) сауат ашу негіздері;

6) қазақ тілі

7) сенсорика;

8) математика негіздері;

9) құрастыру;

10) қоршаған ортамен таныстыру;

11) сурет салу;

12) мүсіндеу;

13) жапсыру;

14) музыка.

Стандарт талаптарына сәйкес әзірленген Үлгілік оқу жоспарларында балалардың жас ерекшеліктеріне сәйкес кіріктірілген ұйымдастырылған ісәрекеттер берілді. Осы ұйымдастырылған іс- әрекеттерді педагогтер күнделікті ойын түріндегі әрекеттер арқылы жүргізіп отырды және мектепке дейінгі тәрбие мен оқытудың Үлгілік оқу бағдарламасының мазмұны мен міндеттерін іске асыру үшін ұйымдастырылған іс-әрекеттерде ғана емес, күні бойы режимдік сәттерде де жұмыстар жүргізіліп отырды. Мектеп жасына дейінгі балалардың жас ерекшеліктерін ескере отырып, күні бойы балалардың физикалық белсенділігіне, мемлекеттік тілді меңгерту мақсатында күні бойы режимдік сәттерде Үлгілік оқу бағдарламасында айқындалған сөздік минимумды үйрету, түрлі балалар әрекетінде тәрбиеленушілердің ауызекі байланыстырып сөйлеуін дамыту, сондай-ақ қазақ халқының мәдениетімен, салттары мен дәстүрлерімен таныстыру, белсенді сөздікті байыту, сөздік нормаларды, мәдениетті қарым-қатынасты игертуге, сондай ақ, балалардың жас ерекшеліктерін ескере отырып, күні бойы музыканы тыңдау, ән айту, әндерді жаттату, импровизация, ырғақты-музыкалық қимылдар, шулы балалар аспаптарында ойнау және басқа да музыкалық әрекеттерге уақыт бөлінді.

Биылғы оқу жылында мектепке дейінгі білім беру жүйесінің мазмұнын жаңартуға байланысты өзгерістерді ескере отырып, бөбекжайымызда тәрбиеленушілердің жеке тұлғасын жан-жақты дамыту үшін заттық- дамыту ортасы құрылып, педагогтеріміз ойын арқылы оқытуды қолға алып, балалардың физикалық, коммуникативтік, танымдық, зияткерлік, шығармашылық, әлеуметтік-эмоционалды дағдыларын қалыптастырып дамытуда.

Заман талабына сай жаңа технологиялық әдіс- тәсілдермен толықтыру мақсатында материалдық базаны нығайту және жаңа технологияларды оқу үрдісіне кіргізу, технологиялармен жұмыс жасап жатқан педагогтердің жұмыстарын жалғастырамыз.

Жаңа технологияны, әдіс - тәсілдерді тиімді қолдану білім сапасын арттырары сөзсіз. Осы орайда бөбекжайда инновациялық қызметті білім беру процесі барысында «Тәй-тәй», «Ойын» «Денсаулық сақтау», «АКТ», Воскобович технологиялары, Асық, құм терапиялары, фетрмен жұмыс, зерттеу, мнемотехнология әдістері арқылы ұйымдастыру басты жолға қойылған.

Қойылған жылдық міндеттерді шешу үшін заттық-дамытушылық ортаны жаңғыртып, жоғарыда айтылған технологияларыды енгізуге жеткілікті көңіл бөлінеді.

Тәрбиеленушілердің физикалық қасиеттерін дамыту жағдайына келер болсақ,

      1) дене шынықтыруды (ерекше білім беру қажеттіліктері бар тәрбиеленушілерге арналған бейімделген дене шынықтыру);

      2) жүзу ҰІӘ арқылы жүзеге асады.

Топтарда қозғалыстарды дамыту бойынша жеке жұмысқа арналған жабдықтар толықтырылды (қабырғалы тақталар, доптар, секіртпелер, кегльдер, шеңберлер, жалаушалар, ленталар және т.б.).

Балаларға арналған әр түрлі картотекалар дайындалды, бұл педагогтерге таңғы жаттығуларды, ұйқыдан кейінгі жаттығуларды ұйымдастыруды түрлендіруге, түзету жаттығуларының әртүрлі түрлерін қолдануға мүмкіндік берді.

Балалармен таңертеңгілік шеңбер, психогимнастика жүргізу қолайлы психологиялық климатты құруға ықпал етеді. Жылдың әр уақытында серуендеу картотекасын әзірлеу, серуендеу кезінде қозғалыс белсенділігін ұйымдастыруға, бақылау, еңбек түрлерін жүргізуге, ашық ойындардың әртүрлі түрлерін пайдалануға көмектеседі.

Балаларды физикалық дамыту, сондай-ақ жан-жақты тәрбиелеу және сауықтыру үшін бөбекжайда әртүрлі дене шынықтыру жабдықтарымен жабдықталған спорт залы бар (тепе-теңдікке арналған бөренелер мен орындықтар, швед қабырғасы, төсеніштер, арқан, балалар тренажерлері, баскетбол сақиналары, шаңғылар, 3 дөңгелекті велосипедтер, самокаттар) Әр түрлі жаттығуларға балалардың қызығушылығын дамыту үшін: секіргіш доп, ілмектер, әртүрлі мөлшердегі доптар, кеглилер, ленталар, пластикалық сақиналар, гимнастикалық таяқшалар және т.б. жүгіру, көтеру, тепе-теңдік кезінде жаттығуларды орындау кезінде үлкен және кіші доғалар, гимнастикалық орындықтар, шнурлар қолданылады. Түзету жаттығуларын орындау кезінде массаж жолдары мен массаж шарлары қолданылады.

бөбекжайда балалардың дене бітімдерін қалыптастыру мен шынықтыру мақсатында жүзу дағдыларын дамыту мақсатына пайдаланатын һауыз бар. Онда балалар дене шынықтыру ҰІӘ-де және жүзу үйірмесінде жүзуге дайындық және жүзудің алғашқы қимылдарын үйренеді, шынығады.

Жыл сайын дене шынықтыру нұсқаушыларының ұйымдастыруымен қазақтың ұлттық ойындары «Бестемше» және «Асық ойыны» үйірмелері жүргізілді.

Балалардың коммуникативтік дағдыларын дамытуға, балалар іс-әрекетінің әртүрлі түрлерінде ауызша сөйлеуді дамытуға, сөздік қорын байытуға, балалар әдебиетіне деген қызығушылығына көп көңіл бөлінеді.

Коммуникативтік қасиеттерді дамыту үшін ұйымдастырылған іс- әрекеті мыналарды қамтиды:

1) сөйлеуді дамыту;

2) көркем әдебиет;

3) сауат ашу негіздері;

4)қазақ тілі

Топтарда көрнекі-дидактикалық құралдар, ойындар, театрлардың әртүрлі түрлері, балалар көркем әдебиеті, балалар энциклопедиялары, балалар жазушыларының портреттері бар "байланыс" орталықтары бар, кітап орталықтары, желілі- рөлдік ойындар, бұл іс-әрекетті тәуелсіз таңдауды қолдануға жол ашады.

Бөбекжай балалары үшін танымдық дағдыларды қалыптастыру, танымдық, зерттеу қызметінің қарапайым дағдыларын меңгеру үшін мектепке дейінгі жастағы жеке тұлғаны дамыту, қоршаған әлеммен өзара әрекеттесу үшін командада жұмыс істей білу үшін барлық жағдайлар жасалған. Бөбекжайда әдістемелік құралдар, сандық есептеу дағдыларын қалыптастыруға арналған жабдықтар, геометриялық фигуралар мен пішіндер туралы идеялар, кеңістік пен уақытты бағдарлау (В.Воскобовичтің технологиясы бойынша: кілемше Ларчик, кілемше Мини-ларчики, эталондық фигуралар, математикалық себеттер, жиынтықтар) кемпірқосақ, сиқырлы сегіздік, тәтті санау, кейіпкерлер) бар. Ірі және ұсақ конструктордың құрылысы, табиғи, қалдық материалдар мен бөлшектерден құрастыру;

Танымдық- зияткерлік қасиеттерді дамыту үшін ұйымдастырылған іс- әрекет мыналарды қамтиды:

     1)Сенсорика (ерте және кіші жастағы топтарда - 1-3 жас), математика

негіздері (мектепке дейінгі жастағы топтарда – 3-6 жас);

2) құрастыру;

Сондай-ақ, бөбекжайда шығармашылық тұлғаны қалыптастыру, шығармашылық қабілеттерін, эмоционалды-сезімдік саласын, қиялын, ойлауын, көркемдік талғамын дамыту, ұлттық бейнелеу өнеріне баулу арқылы патриотизмді тәрбиелеу міндетті болып табылады. Топтарда балалардың танымдық қабілеттерін дамытатын, зейінін тұрақтандыратын, қол моторикаларын дамытатын түрлі тәрбиешілердің оқу қызметінде және күн тәртібінің түрлі кезеңдерінде қолданатын дидактикалық, әдістемелік құралдары мен көрнекіліктері бар: «Геокант тақтайшалары», «Асық терапиясы» құралдары, «Безикуб» қорапшалары, үлестірмелі материалдар, түрлі конструкторлар, сипап сезу қабілеттерін дамытатын құралдар т.б. Биылғы оқу жылында әр топқа мальберттер алынып, заттық –дамытуша орта ойыншықтармен толықтырылды.

Шығармашылық дағдыларын, зерттеушілік қабілеттерін дамыту үшін ұйымдастырылған іс- әрекеттер мыналарды қамтиды:

1) сурет салу;

2) мүсіндеу;

3) жапсыру;

4) музыка.

Мектепке дейінгі жастағы балалардың музыкалық шығармаларды сезінуі және түсінуі үшін мектеп- балабақшада синтезатор, музыкалық пульті, үлкен колонкалары, пианино, проектор экранымен, ноутбук, музыкалық орталық, магнитофон, аккордеон, балалар музыкалық аспаптары (барабандар, ксилофондар, сылдырмақтар, домбыралар, ысқырықтар, шаңқобыз, асатаяқ, музыкалық үшбұрыш ) бар. Музыка залы көрнекі-дидактикалық құралдармен және әдістемелік құралдармен қамтылған. Жиһаз жас талаптарына толық сәйкес келеді.

Бөбекжай қызметіндегі басым бағыт кіші және мектеп жасына дейінгі тәрбиеленушілерді оң әлеуметтендіруіне, оларды әлеуметтік-мәдени нормаларға, отбасы, қоғам және мемлекет дәстүрлеріне тарту, рухани-адамгершілік құндылықтарды қалыптастыру болып табылады.

Әлеуметтік-эмоционалды дағдыларды қалыптастыру үшін ұйымдастырылған іс- әрекет :

1) қоршаған ортамен танысу

Топтарда балалардың қоршаған орта туралы түсініктерін қалыптастыру мақсатында құрылған табиғат бұрыштары, қазақ бұрыштары, кезекшілік бұрыштары бар. Түрлі желілі- рөлдік ойындардың құралдарын пайдалана отырып, балалардың үлкендермен, құрдастарымен қарым- қатынас жасап үйренулеріне жағдай жасалған.

**Тәрбие мен оқытудың психологиялық-педагогикалық жағдайларына жағдай жасау.**

"Ақмола облысы білім басқармасының Бұланды ауданы бойынша білім бөлімінің жанындағы Макинск қаласының "Балдырған" бөбекжайы МКҚК-ы балаларды психологиялық-педагогикалық сүйемелдеу жұмыстарының келесі бағыттары көрсетілген: баланың эмоционалдық саласын жағымды эмоциялармен бейімдеу; ойын арқылы достық қарым-қатынастарды дамыту, күнделікті өмірде балалардың қарым-қатынасы; балалардың эмоционалдық қиындықтарын түзету: мазасыздық, қорқыныш, агрессивтілік, өзін-өзі төмен бағалау; балаларды эмоцияны білдіру тәсілдеріне үйрету; балабақша педагогтарының балалардың эмоционалды дамуының әртүрлі тәсілдерін қолданып, мектеп жасына дейінгі балалардың эмоционалды қиындықтарын жеңу мүмкіндіктері туралы білімдерін кеңейту, мектепке дейінгі балалардың сөйлеу бұзылыстары қолдың ұсақ моторикасына тікелей байланысты болғандықтан, түрлі әдіс-тәсілдерді қолданып балалардың қолдың ұсақ моторикасын дамытуға көп көңіл бөлінді.

2024 -2025 оқу жылында «Балдырған» бөбекжайында мектепке дейінгі балалардың психологиялық-педагогикалық даму ерекшеліктерін анықтау бойынша жұмыстар ұйымдастырылды.

"Ақмола облысы білім басқармасының Бұланды ауданы бойынша білім бөлімінің жанындағы Макинск қаласының "Балдырған" бөбекжайы МКҚК-ы балаларды психологиялық-педагогикалық сүйемелдеу жұмыстарыны олардың толыққанды дамуын, әлеуметтенуі және оқу үрдісіне бейімделуін қамтамасыз етуге бағытталады. Бұл жұмыс бірнеше негізгі бағытты қамтиды:

**1.Диагностикалық бағыт:**

-балалардың психологиялық дамуын, танымдық қабілеттерін, эмоциялық жай – күйін зерртеу;

-Ата-аналар мен педагогтарға баланың жеке ерекшеліктері туралы мәлімет беру;

-Мектепке дайындығын анықтау.

**2.Дамытушы бағыт:**

-Танымдық және әлеуметтік дағдыларын дамытуға арналған жаттығулар мен ойындар ұйымдастыру;

-Жас ерекшеліктеріне сай тренингтер мен коррекциялық ойындар жүргізу.

**3.Түзету-бейімдеу бағыт:**

-Эмоциялық –ерік және мінез – құлықтағы ауытқушылықтарды түзету;

-Қарым-қатынас дағдыларын қалыптастыру және нығайту;

-Қиындықтары бар балалармен жеке немесе топтық жұмыс жүргізу.

**4.Кеңес беру бағыты:**

-Ата-аналар мен тәрбиешілерге психологиялық –педагогикалық кеңес беру;

-Балалардың даму ерекшеліктері мен тәрбиелеу жолдары туралы ақпараттандыру;

-Қарым-қатынасты жақсартуға бағытталған ұсынымдар беру.

2024 -2025 оқу жылында «Балдырған» бөбекжайында мектепке дейінгі балалардың психологиялық-педагогикалық даму ерекшеліктерін анықтау бойынша жұмыстар ұйымдастырылды.

**Мақсаты:** Мектеп жасына дейінгі балалардың денсаулығын сақтауға және нығайтуға арналған психологиялық – педагогикалық жағдайларды қалыптастыру.

**Міндеттері:**

1.Балалардың балабақша өміріне тез бейімделуіне көмек көрсету.

2.Жек тұлғалық, эмоциялық, ақыл -ойын дамыту бойынша диагностикалық түзету жұмыстарын өткізу.

3.Педагогтердің эмоционалдық күйзелуіне (қажуына) көмек көрсету.

Н.Н.Павлова және Л.Г.Руденко әдістемелері бойынша балабақшадағы диагностикасының өткізілу мақсаты –мектеп жасына дейінгі балалардың психологиялық және танымдық даму деңгейін анықтау. Мектепке дейінгі балалардың жеке даму ерекшеліктерін анықтау, қытуға дайындық деңгейін тексеру, мүмкін болатын қиындықтарды ерте анықтау және жеке даму картасын құру. Яғни, Н.Н.Павлова және Л.Г.Руденко диагностикасы педагогтар мен психологтардың балалармен тиімді жұмыс істеуге, олардың жеке қажеттіліктерін ескеруге көмектеседі. «Сиқырлы жәшік» тәрбиеленушілердің сипап-сезу қабілеттерін дамыту, «Түрлі-түсті суреттер арқылы кеңістікті бағдарла да, есіңе сақта» әдістемесі.

Балалардың мектепте оқуға дайындығын психологиялық-педагогикалық бағалау. Балалардың мектепке дайындығын анықтайтын тест Керн Йерасек «Ол асты ішті», «Белгілерді қой», «Менің Отбасым» әдістемесі. Психоәлеуметтік даму деңгейін бақылау**.-**С.А.Банковтың тестік әңгімесі қолданылды.

"Мектептегі оқуды бастауға дайындығын психологиялық-педагогикалық бағалау" әдістемелік ұсыныстары бойынша жүргізілді. Балалардың саусақ моторикасын дамытуға арналған түрлі көрнекі материалдарды қолдансақ, соның ішінде В.Воскобович «Геоконт» әдісі де қолданылды. Түрлі салада қиындық көретін балалармен түзету-дамытушылық жұмыстар жүргізілді.

Балалардың мектепке психологиялық дайындық деңгейіне көп көңіл бөлінді. Мектепалды дайындық топтарының 78 түлегі тестілеуден өтті. Психологиялық дайындықтың жоғары деңгейі 70 баланы құрады – 89,7%, орташа деңгей - 7 бала – 9% құрады, төмен деңгей -1 бала -1,2%

Балабақша педагогтарымен сұраныс бойынша және жоспарланған жұмыстар бойынша педагогтардың эмоциялық көңіл –күйлерін көтеруге түрлі тақырыптарда жұмыстар жүргізілді.

Педагогтарға балалармен тиімді жұмыс жүргізуге келесі тақырыптарда кеңестер берілді: «Балабақшаға бейімделудің жеңіл түрі» баяндама, «Танысайық», Жақсы көңіл-күй формуласы» , «Ортақ мақсаттарға бірлікте жетеміз», «Психологиялық демалыс күні», «Бірлігіміз жарасқан» , «Өзімді және басқаларды қорғаймын» тақырыптарында әдістемелік отырыстарда және педагогикалық кеңестерде тәрбиешілердің эмоциялық көңіл-күйлерін жақсартуға тренингтер өткізілді және жоспардан тыс тәрбиешілердің сұранысы бойынша кеңестер беріліп, кеңес беру журналына тіркелді.

Ата-аналар мен балабақша арасындағы қарым –қатынасты нығайтуға бағытталған және ана мен бала сезімін жақсартуға түрлі тақырыптарда кеңестер мен тренингтер жоспар бойынша өткізілді. Атап өтетін болсам: «Балабақшаға бейімделудің жеңіл түрі», «Балалардың кикілжіңін жеңу әдістері» буклет кеңес, «Отбасы, өзімді жайлы сезінетін әлем», «Қарым-қатынас мәдениеті», «Ата-ана махаббатының жолы», «Біз мектепке барамыз» МДТ ата аналарына оқу жылының соңында кеңес беру буклетін тараттым. Ата-аналардың сұранысы бойынша кеңестер берілді және ата-аналар кеңес беру журналына тіркелді.

Қорыта келгенде, 2024-2025 оқу жылында педагогикалық – психологиялық қызметте жоспар бойынша жұмыс істелінді. Педагогикалық –психологиялық жұмысты жүргізген педагог- психолог Каменова Ж.З. осы жылдың қаңтар айында өткізілген “Ең үздік психолог кабинеті” аудандық байқауға қатысып І орынға иеленді және облысқа жолдама алды. Ақмола облысының білім беру ұйымдары арасында өткізілген “Ең үздік психолог кабинеті” облыстық конкурсында белсене қатысып ІІ дәрежелі Диплом және Сертификатқа ие болды.

Сәуір айында жоспар бойынша «Мектепке дейінгі білім берудегі инновациялық технологиялар» іс-тәжірибемен алмасу,бөлісу тақырыбында өткізілген аудандық семинарға белсене қатыстым. Осы семинарда «Миға сергектік сыйлайық нейрожаттығулар әлемі» тақырыбында ашық ұйымдастырылған іс-әрекет өткіздім, семинар қатысушыларымен «Позитивті ойлау және көңіл-күйді жақсарту» тақырыбында тренинг өткіздім.

Ата-аналарға (заңды өкілдерге) әдістемелік, диагностикалық көмек көрсету мақсатында консультативтік пункт өз жұмысын жалғастыруда. Ата-аналардың өтініші бойынша консультативтік пунктің мамандары білім берудегі сауаттылықты арттыру , педагогикалық және арнайы білім саласындағы түсініктерді кеңейту мақсатында отбасына әлеуметтік-педагогикалық қолдау көрсету ретінде педагогтер мен мектепке дейінгі мекеме мамандары әртүрлі жұмыс түрлерін пайдаланады: жеке консультациялар, әңгімелер, кеңес беру, практикалық ұсынымдар.

«Барлығына қолжетімді сапалы білім» Ұлттық баяндаманы жүзеге асыру мақсатында жол картасының 39-тармағына сәйкес «Жас ата-аналар мектебі» жобасы жұмысын бастады, жоспар құрылып, жас ата-аналарға кеңес беріледі. Консультациялық пунктте ата-аналарға, балаларға білім беру, тәрбие, психологиялық, әлеуметтік немесе медициналық мәселелер бойынша кәсіби кеңес беру және қолдау көрсету. Консультациялық пунктке келген ата-аналарға отбасы мен мектепке дейінгі білім беру ұйымдарында балаларға қолайлы біркелкі талаптармен танысып, болашақта балаларының балабақшаға бейімделуіне өз тараптарынан көмек беруге дайын болады. Осы оқу жылында Кеңес алған 12 ата –ана тіркелді, бүлдіршіндеріміз 8 ұл, 4 қыз бала. Ата-аналардың сұраныстары бойынша топ тәрбиешілері, медбике, логопед, психолог және тағы басқа мамандармен кездесіп, өздерін толғандыратын сұрақтарына жауап алды.

**Заттық-кеңістіктік дамытушы ортаны құру**

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ында

заттық-кеңістіктік орта балалардың даму мүдделеріне, олардың эмоционалдық әл-ауқатына жауап береді, МЖМБС талаптарына сәйкес құрылған. Мектепке дейінгі ұйымның материалдық-техникалық қамтамасыз етілуі- оқу - тәрбие міндеттерін шешуге мүмкіндік береді. Заттық-дамытушылық ортаның құрылымы топтық бөлмелермен қатар балалардың жеке тұлғасын жан-жақты дамытуға мүмкіндік беретін мамандандырылған бөлмелерді қамтиды.

Балаларға арналған барлық құралдар олардың белсенді аймағында орналасқан. Әр жасаралық топта балалардың белсенділік орталықтары құрылды. Әр топтың ойын бөлмесі, жатын бөлмесі, қабылдау және санитарлық – гигиеналық бөлмелері, ас тарату бөлмелері бар. Топтық үй-жайларда балалардың белсенді іс-әрекетінің әртүрлі түрлері үшін жағдайлар жасалған.

Дамытушы пәндік-кеңістіктік орта мектепке дейінгі кеңістіктің, топтың, сондай-ақ әр жас кезеңінің ерекшеліктеріне сәйкес мектеп жасына дейінгі балалардың дамуына арналған аумақтың, материалдардың, жабдықтардың білім беру әлеуетін барынша іске асыруды, олардың денсаулығын сақтау мен нығайтуды, олардың даму ерекшеліктерін ескеру мен кемшіліктерін түзетуді қамтамасыз етеді.

            Бөбекжайдың дамытушы заттық-кеңістіктік ортасы мыналарды қамтамасыз етті:

- балалар мен ересектердің қарым-қатынасы мен бірлескен іс-әрекеті, балалардың физикалық белсенділігі, сондай-ақ жеке қалу мүмкіндігі;

- балалардың жас ерекшеліктерін және білім беру қызметі жүзеге асырылатын ұлттық - мәдени, климаттық жағдайларды ескере отырып, мектепке дейінгі білім беру бағдарламасын іске асыру;

- барлық тәрбиеленушілердің ойын, танымдық, зерттеу және шығармашылық белсенділігі, балаларға қол жетімді материалдармен (оның ішінде құм және сумен т.б.) тәжірибе жасау;

- қозғалыс белсенділігі, оның ішінде ірі және ұсақ моториканы дамыту, қозғалмалы ойындар мен жарыстарға қатысу;

- заттық-кеңістіктік ортамен өзара әрекеттесудегі балалардың эмоционалды әл-ауқаты;

- балалардың өзін-өзі көрсету мүмкіндігі.

Материалдардың, функционалды және ойын нысандарының қол жетімділігі балалардың тәуелсіздігін дамытуға көмектеседі, ойын жағдайын, қоршаған ортаны шығармашылық модельдеуге деген ұмтылысты жүзеге асырады.

Жиһаз балалардың өсуіне сәйкес таңдалған және таңбаланды.

Жыл сайын мектеп- балабақшаның пәндік-кеңістіктік ортасы толықтырылып отырылады.

Мектепалды 2 топта мультимедиялық құрал болса, 3 интерактивті тақталар орналасқан, барлық топтарда теледидар бар. Биылғы жылы интерактивті панель сатып алынды.

**Бағаланатын кезеңде педагог және оқытушы кадрлармен**

**жасақталуы туралы мәліметтер.**

Білім сапасы көбінесе педагогикалық құрамның сапасымен анықталады. Өзін-өзі бағалау барысында кадрлармен жұмыс бойынша барлық нормативтік құжаттар бар, кадрлық құрам бойынша бұйрықтар уақытылы жасалады, жеке еңбек шарттары жасалады, тәрбиешілер мен педагогтердің және техникалық персоналдың жеке істері, аттестаттау комиссиясы отырыстарының хаттамалары бар екендігі анықталды.

**Бағаланатын кезеңде педагог кадрлардың сандық құрамы:**

Бөбекжай штаттық кесте бойынша педагогтермен қамтылған. 1 музыкант және хореограф сыртқы қоса атқарушылықпен жұмыс жасайды.

**А**ғымдағы оқу жылында педагогтердің сандық құрамы (мамыр)- 39 педагог, оның ішінде 28 тәрбиеші және 11 маман,  яғни  бөбекжай басшысы, 3-музыкалық жетекшісі(1- уі қоса атқарушылық), 1 – әдіскер, 2 - дене шынықтыру нұсқаушысы, 1- педагог- ұйымдастырушы, 1- логопед, 1- педагог- психолог, хореограф-1(сыртқы қоса атқарушы), қазақ тілі пәні және дефектолог, жүзуден нұсқаушы ішкі қоса атқарушылықпен жүргізілді.

**Біліктілік санаты бойынша**:  39 педагогтан    басшы- менеджер -1, жоғары санатты - 2, педагог- сарапшы – 5, педагог-модератор-27, педагог- 4.

**Педагогтердің білім деңгейі:** жоғары педагогикалық біліммен  – 26, оның ішінде мектепке дейінгі біліммен-20. Орта арнаулы біліммен-13, оның ішінде орта арнаулы мектепке дейінгі біліммен – 9.

Бөбекжайдағы 28 тәрбиеші мен әдіскер, педагог ұйымдастырушы, яғни 30 педагогтен мектепке дейінгі білімі бар педагогтер саны - 29(97%)., 1 педагогте қайта даярлау курсынан өткен сертификаты бар. Жалпы алғанда, Тиісті бейіні бойынша жоғары (жоғары оқу орнынан кейінгі) педагогикалық білімі немесе педагогикалық қайта даярлауды растайтын құжаты бар педагогтердің үлесі **-100** % **Педагогтердің білім, сапалық өсуі бойынша сараптамасы**

|  |  |  |
| --- | --- | --- |
|  | **Оқу жылдары** | |
| **2023-2024** | **2024-2025** |
| **Педагогтер саны** | 33 | 39 |
| **Екінші санатты басшы** | 1(3%) | 1(2,5%) |
| **Жоғары санатты** | 6 (18%) | 2(5%) |
| **педагог- сарапшы** | 4 (12%) | 5(13%) |
| **ІІ санатты, педагог- модератор** | 15 (45%) | 27(69%) |
| **педагог** | 7 (21%) | 4(10%) |
| **Жоғары білім** | 21(64 %) | 26(67%) |
| **Жоғары мектепке дейінгі білім** | 15(45 %) | 18(46%) |
| **Орта арнаулы** | 12(36%) | 13(33%) |
| **Орта арнаулы мектепке дейінгі білім** | 9(27%) (2педагогте қайта даярлау курсы) | 11(28%) |

**Мектепке дейінгі білім- жоғары, орта арнаулы білім бойынша сапалық көрсеткіш:**

2022-2023 оқу жылы- 100%.

2023-2024 оқу жылы -92%

2024-2025 оқу жылы -97%

**Қорытынды:** Бөбекжайдағы 28 тәрбиеші мен әдіскер, педагог ұйымдастырушы, яғни 30 педагогтен мектепке дейінгі білімі бар педагогтер саны - 29(97%)., 1 педагогте қайта даярлау курсынан өткен сертификаты бар. Жалпы алғанда, Тиісті бейіні бойынша жоғары (жоғары оқу орнынан кейінгі) педагогикалық білімі немесе педагогикалық қайта даярлауды растайтын құжаты бар педагогтердің үлесі **-100** % Мектепке дейінгі білім бойынша 5 %- ға өсті.

**Жоғары және педагог- сарапшы педагогтердің жалпы сапалық көрсеткіші:**

2022-2023 оқу жылы- 41%.

2023-2024 оқу жылы -33%

2024-2025 оқу жылы -18%

**Аттестаттаудан өткен педагогтардің сапалық құрамы:**

|  |  |  |  |
| --- | --- | --- | --- |
| **Оқу жылы** | **Санаттан өткен педагогтер саны** | **Санаты** | |
| **Педагог- модератор** | **Педагог- сарапшы** |
| 2022-2023 | 4(12%) | 4 |  |
| 2023-2024 | 0 | 0 |  |
| 2024-2025 | 15 | 10 | 5 |

2024-2025 оқу жылының алғашқы пед кеңесінде педагог қызметкерлерді аттестаттаудан өткізудің ережесімен таныстырылды. Бөбекжайда педагог кадрларды аттестаттау жоспары жасалды. Биылғы жылы педагог-модератор және педагог-сарапшы санатына құжаттарды «Ұстаз» платформасына жүктеп, аттестаттау комиссиясы қарап, шешім шығарылды, бұйрық шықты. Жыл сайын аттестаттау комиссиясы отырыстарының хаттамалары жүргізіледі, бұйрықтар шығарылады, біліктілік куәліктерін тіркеу және беру журналы бар.

Педагогтердің жеке істеріне санаттар беру бойынша бұйрықтар мен куәліктердің көшірмелері салынған.

**Қорытынды:** Аттестаттаудан өткен педагогтер саны өсті. Былтырғы және биылғы оқу жылдарында қабылданған 4 педагогте біліктілік санаттары жоқ. Біліктілік санатының деңгейін арттырған/растаған педагогтердің (оның ішінде басшылардың үш жылда бір реттен сиретпей)үлесі -90 %

Оқу жылының нәтижесі бойынша педагогикалық ұжым жыл бойы жоспар бойынша жұмыс жүргізіп, өз шығармашылықтарын көрсетті, кәсіптік деңгейлерін көтеруде біліктілік курстарынан өтті.

Бөбекжайда педагог қызметкерлердің кәсіптік деңгейін көтеруіне барлық жағдай жасалды. Педагогтердің кәсіптік деңгейін көтеру үшін педагогтер өзін –өзі жетілдіру жоспары бойынша жұмыс атқарып келеді. Педагогтердің біліктілігін арттыруға жоспарлы түрде жолдануда. Жыл сайын педагогтердің кәсіби өсуіне кешенді мониторинг жүргізіледі. Педагогтер мен қызметкерлердің құқықтық сауаттылығы арттырылып отырады.

Биылғы оқу жылында тәрбиешілер: Апсаметова М., Қазкенова А., Джетибаева Ж., Тагыбаева Т., Махаббат Г., Боранбаева Қ. "Заманауи ғылым-білім беру орталығы"ЖШС –де «Мектепке дейінгі ұйымдарда оқу-тәрбие процесін ұйымдастырудың заманауи тәсілдері» тақырыбында 17.02.-28.02.2025ж. аралығында 80сағаттық курстан өтті, тәрбиеші Сураган С. «USTAZ» педагогтерді үздіксіз кәсіби дамыту орталығы» ЖШС-нен «Мектепке дейінгі білім беру ұйымдары педагогтерінің кәсіби құзіреттілігін жетілдіру» 80 сағаттық 07.03.2025ж. курс өтті, «Өрлеу» АҚ-нан тәрбиешілер Әби Марал және Наурызбаева А. «Мектеп жасына дейінгі балалардың коммуникативтік құзіреттілігін дамытудағы арт-педагогикалық технологиялар» тақырыбында 03.06-13.06.20204ж. аралығында және Шакиева Ж. мен Тулегенова Ж. «Мектепалды даярлықтың тәжірибелік және мазмұндық аспектілері» тақырыбында 72с. 28.10-01.11.2024ж аралығында оқыды, логопед Жаксалыкова А. Алматы қ. КМЦПК –дан «Сөйлеу бұзылыстарын кешенді түзетудегі логопедиялық массаж» тақырыбында 10.03.-21.03.2025ж. 80 академиялық сағат курс оқыса, тәрбиеші Кусаинова И. «Мектепке дейінгі ұйымдарда инклюзивті білім беру ортасын құру» тақырыбында оқыды. Ерте дамыту институтынан әдіскер Нургалиева З.К., «Мектепке дейінгі тәрбиелеу мен оқытуды дамыту моделін іске асыру шеңберінде мектепке дейінгі білім беру педагогі» тақырыбында 72 сағат 20.01.-31.01.2025 жылы курстан өтті. Дене шынықтыру нұсқаушылары Сагиндыков М пен Сагиндыков Н. Qazintellect зияткерлік ойындар академиясында «Бестемше ойынын үйретудің әдістемелік ерекшеліктері және заманауи технологияларды пайдалану жолдары» атты республикалық курсқа қатысып, 72 сағат теориялық және тәжірибелік біліктілік жинақтағаны үшін Сертификат алды.

**Қорытынды:** Биылғы оқу жылында педагогтердің біліктілікті арттыру курсынан өтуі жұмысы жақсы жүргізілді. Екі жас маманда біліктілікті арттыру курсы жоқ. Үш жылда бір реттен сиретпей (оның ішінде басшы, басшы орынбасарларының) біліктілігін арттыру курстарынан өткен педагогтердің үлесі -95 %

**Ерекше білім беру қажеттілігі бар балалармен инклюзивті білім беру бойынша талаптарын орындау**

Ақмола облысы білім басқармасының Бұланды ауданы бойынша білім бөлімі Макинск қаласының «Балдырған» бөбекжайы» мемлекеттік коммуналдық қазыналық кәсіпорында аудандық білім бөлімінің № 295 бұйрығы негізінде 2014 жылынан бастап логопедтік пункт ашылды.

2024-2025 оқу жылы логопедтік пунктке ПМПКа қорытындысы бойынша сөйлеу тілінде мүкістігі бар 25 бала қабылданды. Оның ішінде 16 бала мектепалды даярлық тобынан, 7 бала ересек топтарынан, 2 бала ортаңғы топтан. СТЖД 1- деңгей- 11 бала, СТЖД 2 деңгей -11 бала,

СТЖД 3 деңгей-2 бала Олардың ішінде жыл соңына қарай 2 тәрбиеленуші логопедтік пунктан әр түрлі себептерге байланысты шығып кетті, 16 бала айтарлықтай жақсару динамикасы бар бала шығарылды, бұл 68%, 7 бала – түзету жұмысын жалғастырады, бұл 30% құрайды.

Логопедиялық қызмет жүйесінің негізгі мақсаты- сөйлеу тілінің әртүрлі ауызша бұзылыстары бар мектепке дейінгі балаларға логопедиялық көмек көрсету, сонымен қатар олардың тілдік дамуының ерекшеліктеріне сәйкес даму мүмкіндігі шектеулі балаларды оқыту, тәрбиелеу және әрі қарай әлеуметтік бейімдеу мен қарым- қатынасының жағымды әрі тиімді жағдайларын құру болып табылады.

Ауызша сөйлеу кемшіліктерін жою және алдын алу жөнінде балалармен түзету сабақтары жүргізілді. Сөйлеу картасы арқылы баланың сөйлеу кемшіліктерінің құрылымы мен деңгейін, оларды түзетудің әдістерін анықталып, дамудағы сөйлеу кемшілігін, сөйлеу қызметінің бұзылуын түзету үшін топтық және жеке жұмыстар өткізілді. Баланың сөйлеу тілінің бұзылуын түзету үшін логопедиялық сабақтарды әртүрлі жаттығулар арқылы жүргізілді. Сөйлеу тілі бұзылған балаларға жеке және топтық сабақ кестелері, баланың даму қабілетіне қарай бағытталып жеке түзету-дамыту бағдарламалары мен жоспарлар құрылды. Барлық түзету жұмыстары (түзету - дамыту сабақтары, дыбыстарды қою және автоматтандыру, фонематикалық естуді дамыту, сөйлеудің лексикалық - грамматикалық құрылысын қалыптастыру және т.б.бойынша балалармен жеке жұмыс) логопедтің жұмыс бағдарламасына және 2024-2025 оқу жылына арналған күнтізбелік - тақырыптық жоспарға сәйкес жүргізілді.

Сөйлеу тілі жалпы дамымаған І,ІІ,ІІІ деңгейлі балалармен келесі жұмыстар жүргізілді: жоғарыда айтылған логопедиялық түзету-дамыту жұмыстары толығымен қамтылды. Сөйлеу тілінің түсінуін, сөздік қорын дамытуға арнайы лексикалық тақырыптар алынды. Бала тұрмыстық шуларды және жануарлардың дыбыстарын ажыратуға арналған жұмыс жүргізілді. Артикуляциялық аппараттың қимыл-қозғалысын дамытуда бала мимикалық, ерінге және тілге арналған жаттығуларды жасап үйренді. Саусақтарының қимыл-қозғалыстарын дамыту мақсатында жаттығулар, ұсақ заттармен жұмыс, қарындашпен жұмыс түрлері кеңінен жүргізілді. Түзету –дамыту жұмыстары барысында балалар дұрыс тыныс алуға, сөздің грамматикалық құрылымын түсінуге үйренді.

Психикалық дамыу баяу балалармен жұмыс барысында білім беру және тіл дамыту, қандай дыбыстарды дұрыс дыбыстай алмайтынын тексере отырып, балалармен келесі жұмыстар жасалды: артикуляциялық жаттығулар, ұсақ және жалпы моторикасына арналған жаттығулар, тыныс алу жаттығулары. Балалардың қабылдауын, зейінін, есте сақтауын, ойлау процестерін дамыту үшін арналған жаттығулар мен ойындар өткіздім. Жоспар бойынша кеңестікте бағдарлау, түстерді айыра білу, жыл мезгілдерін ажырата білу, оң мен солды ажырута білу және т.б лексикалық тақырыптар бойынша жұмыстар жүргізілді.

Жыл бойы өз біліктілігімді көтеру бойынша да жұмыстар жүргізіліп тұрды. 2024 жылғы 29 қараша айында «Ақмола облысы білім басқармасының Біржан сал ауданы бойынша білім бөлімі Үлгі ауылының жалпы білім беретін мектебі» коммуналдық мемлекеттік мекемесінде өткен «Педагогикалық қызметтегі шеберлік пен шығармашылық» озық педагогикалық тәжірибені тарату жөніндегі облыстық әдістемелік семинар-практикумда «Көңілді тіл» үйірме жұмысы тақырыбында логопед Жаксалыкова А.С. озық тәжірибесін таратқаны үшін сертификатпен марапатталды. Аудандық деңгейде іс-тәжірибемен бөлісу мақсатында «Көңілді тіл» тақырыбында шебер-сағат көрсетіп сертификатқа ие болды. Аудандық деңгейде «Педагогтардың өз білімін жетілдіру тақырыптары бойынша әдістемелік құралдарының сараптамасы» тақырыбындағы әдістемелік отырыста «Мектепке дейінгі балалардың сөйлеу тілін дамытуға арналған жаттығулар» атты әдістемелік құралыммен таныстырып, тәжірибе алмасты. Балабақшаішілік мектепалды тобының тәрбиеленушілерімен «Мамандықтар» «С» дыбысы» тақырыбында топтық түзету-дамыту ашық ұйымдастырылған іс-әрекет көрсетті.

Түзету жұмыстарын қажет ететін балалармен логопед, дефектолог мамандары Жаксалыкова А. С., Тастубаева А. А. жұмыс жасады.

Республикалық «Daryn.online» білім беру платформасы ұйымдастырған «Мектепке дейінгі ұйымдарды инклюзивті оқыту» тақырыбында 80 сағаттық курстан төмендегі педагогтер өтіп Сертификаттар алды: Нургалиева З.К., Кожабергенова Б.Е., Шакиева Ж.О., Жаксалыкова А.С., Текен Х., Джетибаева Ж.Ж., Тулегенова Ж.К., Тастубаева А.С., Розыева Н.А., Наурызбаева А.Н., Әби Марал, Каиржанова О.Х., Хумар Е., Тагыбаева Н.Е.. Биылғы оқу жылында 28.10-01.11.2024ж аралығында оқыды, логопед Жаксалыкова А. Алматы қ. КМЦПК –дан «Сөйлеу бұзылыстарын кешенді түзетудегі логопедиялық массаж» тақырыбында 10.03.-21.03.2025ж. 80 академиялық сағат курс оқыса, тәрбиеші Кусаинова И. «Мектепке дейінгі ұйымдарда инклюзивті білім беру ортасын құру» тақырыбында оқыды.

Логопедтік пункт кабинетінде балалармен жұмыс істеу үшін қажетті жабдықтар мен қамтамасыз етіліп, жағдайлар жасалған. Мекемеде 2 пандус. Пандустардың ұзындығы - 9 м , ені - 1,20м, биіктігі-90 см. Жақтаулар (поручни) – 90/70см, 2 шақыру нүктесі, бедерлі (тактильді) жолақ, бейімделген санитариялық-тұрмыстық бөлме, бағыт көрсеткіштері орнатылған. Сонымен бірге Брайль шрифтімен жазылған көрсеткіштер (указатели), жұмыс тәртібі, тактильді мнемосызба бар.

Қойылған мақсат пен міндеттер орындалды. Логопед-дефектологтардың көмегіне мұқтаж балалар анықталды. Түзету-дамыту жұмыстары балаларға қажетті бағыттар бойынша жүргізілді. ПМПК ұсынымдарына сәйкес жеке сабақтар мен топтық сабақтар өткізіледі.

Түзету және дамыту сабақтары балалардың ерекшеліктері мен қажеттіліктерін барынша ескеріп, жан-жақты қарастырылды.

**«Ақмола облысы білім басқармасының Бұланды ауданы бойынша білім бөлімі Макинск қаласының «Балдырған» мектеп-балабақшасы» КММ-і балалардың дамуына мониторинг жүргізілуінде оқыту нәтижелерінің болуы.**

Мониторинг педагогтің балалардың түрлі жас кезеңдерінде Үлгілік бағдарламада айқындалған күтілетін нәтижелерге жету деңгейлерін және баламен жеке жұмыс жүргізуде педагогтің алдағы іс-әрекетін айқындауға мүмкіндік береді. «Балдырған» бөбекжайында Мониторинг жылына 3 рет:

-бастапқы – қыркүйекте;

- аралық – қаңтарда;

- қорытынды–мамырда жүргізілді. Мониторинг жүргізу ерте жас тобында аралық ал қалған топтарда бастапқы бақылаудан басталады. Ерте жас тобы Үлгілік бағдарлама мазмұнын алғаш рет игеріп отырғандықтан оларда бастапқы бақылау жүргізілмейді. Ехсеl форматта берілген қосымшалармен мониторингті жүргізу,мониторингті автоматты түрде жылдам есептеуге мүмкіндік береді.

Жинақ есепке барлық топтар бойынша алынған мәліметтерді енгізген соң қорытындысы балалардың саны мен пайыздық көрсеткіштері автоматты түрде шығады.

Топтың мониторингінен алынған деректер негізінде оқу жылына Баланың жеке даму картасы толтырылды. Баланың жеке дамыту картасын толтыру кезінде педагог кестеге дамытушы немесе түзету шараларын, қажет болған жағдайда бақылау нәтижелері бойынша іс-шаралардың түрін енгізеді.

Қорытындыға Мектепке дейінгі тәрбие мен оқытудың үлгілік оқу бағдарламасында белгіленген күтілетін нәтижелерге сәйкес баланың даму деңгейі жазылады.

# Бөбекжайымыздың 2024-2025 оқу жылының қорытынды кезеңінде- 328 балаға мониторинг жүргізілді.

**Қорытынды кезеңде:**

**-Ерте жас -29 бала,**

I деңгей- 15- 52%

II деңгей-9-31%

III деңгей-5-17%

**Кіші топтар-65 бала,**

I деңгей- 40-62%

II деңгей-21-32%

III деңгей- 4-6%

**Ортаңғы топтар-72 бала,**

I деңгей- 58- 81%

II деңгей- 14 - 19%

III деңгей- 0

**Ересек топтар-84 бала,**

I деңгей- 76-90%

II деңгей- 8-10%

III деңгей- 0

**Мектепалды топтары- 78 бала,**

I деңгей- 71-91%

II деңгей-7-9%

III деңгей-0

**«Балдырған» бөбекжайында қорытынды кезеңге 328 бала қатысты.**

I деңгей- 260- 79%

II деңгей- 59-18%

III деңгей- 9-3%

**Қорытынды:** Жалпы бөбекжайдың білім көрсеткіші **97%** құрады.

**Қорытынды:** Бөбекжайда бақылау мен басшылық жұмысы толыққанды жүзеге асырылды. Тәрбиеленушілердің біліктері мен дағдыларының мониторингінің соңғы 2 оқу жылындағы қорытынды нәтижелерін салыстырсақ, сапалық көрсеткіш 2024-2025 оқу жылында 4%-ға өскені байқалды.

**Мектепке дейінгі тәрбие мен оқыту мазмұнын іске асыру.**

Бөбекжайда бүлдіршіндердің де түрлі байқау, олимпиадаларға қатысуы қадағаланып, ұйымдастырылып отырылады. Соңғы кезде тәрбиеленушілерге арналған сырттай байқаулар көптеп өтуде. Сол байқауларға бүлдіршіндеріміз қатысып, үнемі қанжығалары майланып, жүлделі орындарды иеленіп жүр.

Мектеп жасына дейінгі балалар мен олардың ата-аналарының қатысуымен «Әжем, анам және мен» республикалық байқаудың аудандық кезеңіне тәрбиеленуші Ынтымақ Айханым қатысты.

Мектеп жасына дейінгі балаларға арналған «Мен зерттеушімін» аудандық байқауына бөбекжаймыздың «Арман» ересек тобынан тәрбиеленуші Назымбек Адема, тәрбиешісі Тагыбаева Нургуль Ерболатовна және «Қарлығаш» мектепалды тобынан тәрбиеленуші Утинова Айша, тәрбиешісі Жахина Айнур Алтаевна қатысып, Утинова Айша ІІ орын, Назымбек Адема ІІІ орынды иеленді.

Ұлттық өнерді (балалар музыкалық аспаптары, билер, әндер, өлеңдер) меңгерген мектеп жасына дейінгі балалар арасында «Өнеріміз саған - Қазақстан!» республикалық фестивальдің аудандық кезеңінде «Қарлығаш» тобының тәрбиеленушісі Ирисбаев Абдурахман, тәрбиешісі Казкенова А.Ж., 3- орын, «Жауқазын» тобының тәрбиеленушісі Есмагамбетова Медина, тәрбиешісі Тулегенова Ж.К., 2- орын, «Мирас» тобының тәрбиеленушісі Амангелді Алдияр, тәрбиешісі Шакиева Ж.О., 2- орын, «Арман» тобының тәрбиеленушілері Осипова Арина Ивановна, Назымбек Адема Қанатқызы, Абдрахманова Айсана Ерлановна,, тәрбиешісі Текен Х., 3- орын, «Қарлығаш» тобының тәрбиеленушісі Утинова Айша, музыка жетекшісі Болатбек А., қатысқаны үшін Грамота иеленді.

Биылғы жылы алғашқы рет болған «Биле жастық-2025» аудандық І хореографиялық фестиваліне хореграф Нургалиева И.Ж. мектепалды тобының бишілерімен қатысып, Мадақтамаға ие болды.

"ZEINDI BAIA" балалар шығармашылығын дамыту орталығының ұйымдастыруымен "Ілияс оқулары" республикалық конкурста ақын және қоғам қайраткері Ілияс Жансүгіровтің шығармашылығына арналған мәнерлеп және көркем сөз оқу бағыттарына "Жауқазын" мектепалды тобының тәрбиеленушілері Даулетбек Айзере Рахымқызы, Есмагамбетова Медина Данияровна, Арман Қобыланды Қуанышұлы, Азаматқызы Азалия қатысып, өз қабілеттерімен ерекшеленіп, жүлделі орындарды жеңіп алып, марапатталды. Конкурсқа балаларды дайындап, олардың шығармашылық жетістіктеріне қол жеткізуіне үлес қосқаны үшін тәрбиеші Тагыбаева Толкин Ерполатовна Дипломмен және алғыс хатпен марапатталды.

Бояулар құпиясы республикалық сырттай байқауына Кенжесеитов Амирхан, Ерикова Амина, Ларычев Матвей, Нурбек Айғаным, Романико Виктор, Айып Асылым, Қадыржан Айару, Деревонько Илья, Хамедуллина Амелия, Қасқырбай Ғажайып қатысып, І дәрежелі Дипломмен марапатталды, тәрбиеші Сураған Сулушаш Құрмет Грамотаға ие болды.

«Бала дарын» орталығының ұйымдастыруымен өткен «Табиғатты аялайық» республикалық сырттай байқауында Хайрат Оразалы, Романико Виктор, Оңдасын Әбілқайыр қатысып, І дәрежелі Дипломмен марапатталды.

2024-2025 оқу жылында 17 тәрбиеленуші республикалық, 10 тәрбиеленуші аудандық көркемдік, шығармашылық байқаудың жүлдегерлері атанды.

**Мектепке дейінгі мекеменің мектеппен сабақтастығын бағалау.**

**2024–2025 оқу жылына арналған «Балдырған» бөбекжайы мен Балуан Шолақ атындағы мектеп-лицей арасындағы сабақтастық жұмыстары**

**1. Жұмыстың мақсаты мен міндеттері**

**Мақсаты:**  
Мектепке дейінгі білім беру мекемелері тәрбиеленушілері мен бастауыш сынып оқушыларына бірыңғай білім беру және тәрбие кеңістігін құру.

**Міндеттері:**

* Таза және сауатты сөйлеуді қалыптастыру. Іс-әрекеттің мәнерлілігіне қол жеткізу.
* Балаларды ертегі құрастыруға үйрету, зейін мен іс-әрекетті үйлестіруді дамыту.
* Балаларды басқалардың іс-әрекеттерін бағалауға, өздерімен салыстыруға үйрету.
* Ересектердің тапсырмаларын орындау кезінде балаларда тәуелсіздік пен жауапкершілікті қалыптастыру.
* 1-сыныптағы және мектепалды топтағы балалардың қоршаған орта сабақтарында жобалық әрекеттерін қолдану.

**2. Атқарылған жұмыстар жайлы ақпараттар**

Мектеп пен бөбекжай арасындағы сабақтастық – мектепке дейінгі тәрбиеленушілер мен бастауыш білім беру деңгейіндегі оқушылар үшін бірыңғай білім беру және тәрбие кеңістігін қалыптастыруға бағытталған. Аталған жұмыс бөбекжайымыз бен Балуан Шолақ атындағы мектеп-лицей арасында жасалған шарт пен 2024–2025 оқу жылына бекітілген жұмыс жоспары негізінде жүргізілді. Балуан Шолақ атындағы мектеп- лицей мен бөбекжай арасындағы ынтымақтастық және сабақтастық жөніндегі жұмыс қажетті деңгейге сәйкес келеді. Ол жоспарға сәйкес орындалуда және мониторинг деректері айғақтайтын балалардың барынша дамуы үшін қажетті жағдайларды қамтамасыз етеді.

Біздің бөбекжайдың мектепалды тобының тәрбиеленушілері қала мектептеріне түсу кезінде жақсы нәтижелер көрсетуде. Бастауыш сынып мұғалімдері оқушылардың жақсы дайындығын, танымдық белсенділіктің жоғары деңгейін, құрдастарымен және ересектермен өзара әрекеттесуін атап өтті.

Мектепке түскен 1-4 сынып оқушыларының, мектепке дейінгі білім беру ұйымдары түлектерінің үлгерімін талдау мектептерден және ата-аналардың сөздерінен алатын мәліметтер негізінде жүргізіледі.

Оқу жылы басында Б. Шолақ атындағы метеп пен бөбекжай арасында шарт жасалынып, 1 жылға арналған жұмыс жоспары құрылып, екі жақпен бекітілді. Мектепалды топ тәрбиешілері мен бастауыш сынып мұғалімдері бірлесе отырып, балаларды мектепке даярлаудың жұмыс жоспарды талқыланып, тәрбиешілер 1 сыныптың оқыту және білім беру бағдарламасымен таныстырылды. Қыркүйек айында мектепалды топ балаларының бастапқы мониторингі жүргізіліп ауданға ақпарат берілді. Сабақтастық мәселесі №1 әдістемелік кеңесте қаралып өтті. Қазан-қараша айларында тәрбиешілер балалармен мұғалім мамандығы бойынша әңгіме- кеңестер өткізіп, балалардың мұғалім мамандығы туралы білімдерін кеңейту, ересектердің жұмысына құрметпен қарауға тәрбиелеу мақсатында мекепалды топ тәрбиешілері «Мамандық - мұғалім» тақырыбында балалармен әңгіме өткізді.

«Мектеп» рөлдік ойындары ойнатылды. Қараша айында мектепалды топ балаларының психологиялық даму көрсеткіші, бейімделу деңгейі жайлы психологтар ақпарат дайындап, есеп берді.

Ақпан айында сабақтастық бойынша жоспарды іске асыру мақсатында мектепалды топ балалары қаламыздың Балуан Шолақ атындағы мектеп- лицейіне барып, мектеп кітапханасына саяхат жасады. Саяхаттың мақсаты балалардың кітапқа деген қызығушылықтарын арттыру, оларды құрметтеуге баулу, кітаптарды қызығушылықтары бойынша таңдауды үйрету болатын, әрі балалардың мектеп жайлы ақпараттарының болуын ұйымдастыру. Жоспар негізінде «Қарлығаш» мектепалды топ балалары, тәрбиеші Казкенова А.Ж. жоспарға сай Балуан Шолақ атындағы мектептің 1 сыныптарына саяхат жасап қайтты. Балалар 1 сынып кабинеттеріне кіріп, оқушыларға сұрақтар қойып, олардың оқу құралдарына зер салып, кабинеттегі оқу үрдісіне қажетті заттарды бақылады. Өздері де партаға отырып, өздерін бір мезгіл оқушы ретінде елестетіп, жақсы әсер алып қайтты. Балалар саяхат кезінде қызығушылық таныта білді, өздері сұрақтар қойып, мектеп жайлы ақпараттар да алып үлгерді.

**3. Қорытынды:**

* Балалар мектеп ортасына бейімделуге дайын екендігін көрсетті.
* Тәрбиешілер мен мұғалімдер арасында кәсіби ынтымақтастық нығая түсті.
* Бірлескен жобалық әрекет барысында оқушылар мен тәрбиеленушілердің шығармашылық, зерттеушілік дағдылары дамыды.
* Сабақтарда қолданылған әдіс-тәсілдер (драматизация, жобалық оқыту, топпен жұмыс) сәтті қолданылды.
* Ата-аналар сабақтастықтың маңыздылығын түсініп, белсенділік танытты.

**Қорытынды:**

Бөбекжай мен ата-аналар және әлеуметтік серіктестер арасындағы өзара іс-қимыл **жүйелі, әрі нәтижелі** деңгейде жүзеге асты. Сабақтастық жұмысы өз деңгейінде жүргізілді.

**Жас ерекшелік кезеңділігі және топтарды жасақтау**

Жас кезеңділігі және топтардың жас ерекшеліктері (оқу жылының басындағы толық жастағы балалардың жасы):

Бөбек жас- 1,6 жастан(ерте жас тобы)

кіші жас-2 жастан бастап (кіші топ);

ортаңғы жас-3 жастан бастап (ортаңғы топ);

ересек жас-4 жастан бастап (ересек топ);

мектепалды жас-5 жастан бастап (мектепалды топ).

Мектепке дейінгі тәрбие мен оқытудың үлгілік оқу бағдарламасын меңгеру мерзімі-5 жыл.

Кесте. Бағаланатын кезеңдегі тәрбиеленушілердің сандық құрамының өзгеруі.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Жылы | Жобалық қуаты/  толымдылығы | Топтардың жас ерекшеліктері | | | | | Барлық топ | | Білім алатын тілі | |
| Ерте жас тобы  (1,6 жас) | кіші топтар (2 жас) | Ортаңғы топтар (3 жас) | Ересек топтар  (4жас) | Мектепалды топтар (5 жас) | | Барлығы | | Мемлекеттік тілде | |
| 2022-2023 оқу жылы | 320/ | 1 | 3 | 4 | 5 | 2 | | 15 | | 15 | |
| 2023-2024 оқу жылы | 320/329 | 2 | 3 | 3 | 4 | 4 | | 16 | | 16 | |
| 2024-2025 оқу жылы | 320/328 | 2 | 3 | 3 | 4 | 4 | | 16 | | 16 | |

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ы

2024-2025 оқу жылындағы қызметін бағалау критерийлеріне сәйкес өзін-өзі

бағалау жөніндегі комиссия қойған қорытынды баға (1-қосымша):

1– «үздік»-5

2– «жақсартуды қажет етеді»-3

3– «жақсы»-4

4 - «үздік»-5

5- «үздік»-5

6- «үздік»-5

7- «үздік»-5

Нәтижесі – «жақсы»- 4 ұпай

2024-2025 оқу жылдарында «Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ының өзін-өзі бағалау комиссиясының жалпы қорытынды бағасы: «жақсы»

Комиссияның өзін –өзі бағалау қорытындысы 2025 жылғы 05 мамырдағы №6 педагогикалық кеңесте қаралып, білім беру процесіне қатысушыларға жеткізілді. (Педагогикалық кеңес хаттамасының көшірмесі берілген)

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ының басшысының өзін –өзі бағалау нәтижелері бойынша есеп беруі, өзін –өзі бағалау қорытындысы қамқоршылық кеңестің отырысында қаралды, (2025 жылғы 05 маусымдағы қамқоршылық кеңесінің хаттамасының көшірмесі қоса берілді).

**«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ының даму перспективалары:**

1.«Балдырған» бөбекжайының білім беру қызметтері нарығында бәсекеге қабілеттілігін арттыру, физикалық және ақыл-ой дамуының әр түрлі деңгейіндегі мектеп жасына дейінгі балалар үшін тең бастапқы мүмкіндіктерін қамтамасыз ету;

2. Педагог-сарапшы, педагог-зерттеуші санаттары бар педагогтердің үлесін бес жыл бойы арттыру.

«Ақмола облысы білім басқармасының Бұланды ауданы бойынша білім бөлімінің жанындағы Макинск қаласының «Балдырған» бөбекжайы» МКҚК-ы өзін –өзі бағалау жөніндегі комиссиясының төрайымы:

Р.З. Акпентаева

Өзін-өзі бағалау жөніндегі комиссия төрайымының орынбасары:

Нургалиева З. К.

Хатшы: Сейтжанова А. А.

Комиссия мүшелері:

Бекбаева З.Д.

Шакиева Ж.О.

Шестаева Т.В..

Сабитова С.Ж.